
PREFAŢĂ 

O 

Izvorul binelui este o lucrare desăvârşită ce adună în 
ea chintesenţa tuturor învățăturilor transmise de Maestrul 
Peter Deunov pe parcursul întregii sale vieţi. Este o 
lucrare în care Maestrul exprimă direct cu sinceritatea 
caracteristică, esenţa vieţii şi a evoluţiei spirituale, găsind 
cuvintele potrivite ce ne conduc către simplitatea mistică, 
ce se rezumă la două elemente principale: suferinţa şi 
iubirea, de aici începând marea călătorie spre legătura cu 
Dumnezeu. 

Când eşti singur, părăsit de toţi, trebuie să ştii că 

Unicul este alături de tine. Dumnezeu îţi va spune: 
„Nu te nelinişti, nu eşti singur. Sunt cu tine”. 

În viziunea sa, suferinţa „inteligentă” are drept scop 
evoluţia spirituală, trecerea noastră la un nivel superior, 
căci prin suferinţă ne putem desăvârşi spiritual. Numai 
evoluând, prin acceptare şi înţelegere, putem depăşi 
suferinţa... 

* 

Toate suferințele, toate ororile vieții există ca să 
putem trăi marea iubire divină şi să ştim că marea 

providenţă ne poate elibera de aceste suferinţe şi necazuri. 
Asta vom înţelege într-o zi. 

Ca instrumente, ne îndrumă să folosim rugăciunea, 
contemplarea şi reflecţia, considerând că principalul 
element ce ne dă forţă este însăşi credinţa noastră în 
divinitate, credinţa noastră în Dumnezeu. 

„> 

Forţa omului constă în credinţa lui în ordinea divină 
în exterior. Dumnezeu se îndepărtează de noi ca să nu ne 
deranjeze, dar în interior pătrunde în noi ca să ne 
încurajeze. 

Maestrul se apropie de paradigma: suntem copiii 
Domnului şi suntem creaţi după chipul şi asemănarea Sa, 
exprimând faptul că: „Fiecare suflet este o formă specifică 
prin care se manifestă conştiinţa divină, arătând că 
Dumnezeu se poate oglindi în fiecare dintre noi, dacă avem 
răbdarea să găsim liniştea necesară pentru a-l simţi 
prezenţa. 

Trebuie să fim calmi ca suprafaţa apei pe care nimic 
n-o tulbură, pentru ca Dumnezeu să se poată reflecta în 
noi. Dacă se proiectează asupra noastră, vom evolua. 

Dacă nu, vom rămâne aşa cum suntem. 

Specific abordării sale spirituale, suferinţa nu este 
văzută ca o pedeapsă, ci mai degrabă ca o lecţie, pe care 
trebuie să ne-o însuşim, s-o acceptăm. 

Suferinţa nu este o pedeapsă, ea ne este dată ca o 
lecţie de învăţat. Dacă sunteţi supuşi unei încercări, nu fiţi 
tulburaţi în ea se ascunde un anumit bine care se 
manifestă la sfârşit, dună ce aţi rezistat. Nu forţaţi 
lucrurile. Să ştiţi că binele la care năzuiesc inimile şi 
discernământul vostru va veni curând. 

Suferințele nu durează mult. Mânia lui Dumnezeu 
durează doar o clipă, dar mila Lui, o eternitate. 

Lucrarea este o sursă de inspiraţie pentru cel care 
năzuieşte la linişte şi detaşare, la obţinerea stării de bine 
şi de autodesăvârşire. Mesajele Maestrului sunt directe şi 
simplificate la maximum, această abordare dând o valoare 

şi mai mare lucrării, ce poate avea rolul unui îndrumar. 

Omul trebuie să reflecteze îndelung la lucrurile 
frumoase, trebuie să aibă gânduri frumoase, sentimente 
frumoase şi acţiuni ca să poată elabora ce are valoare în 
caracterul lui Trebuie să vă filtraţi gândurile, sentimentele 
şi acţiunile. 

Când se găseşte în condiţii limitative, omul iese astfel 
ca să se deplaseze mai sus, spre Dumnezeu. leşiţi puţin 
astăzi, puţin mâine, până când intraţi într-o viaţă 
superioară celei de acum. Cel care se gândeşte la îngeri se 
află în lumea lor. Când vă gândiţi la Dumnezeu, vă aflaţi în 
lumea divină. Trăiţi în lumea la care vă gândiţi. 

Un exemplu des întâlnit astăzi ne ilustrează 
credinţele şi valorile false, bazate pe poziţiile sociale, 
titluri sau bogăţia materială. În final, toate reprezintă 
deşertăciune, acolo unde plecăm nu luăm nimic cu noi, 
însă clipele de bucurie, fericirea, împlinirea, pacea 
interioară şi credinţa nestrămutată sunt valori care ne 
aparţin de drept. 

Exemplul ilustrat de Maestru este pe cât de simplu, 
pe atât de elocvent în ceea ce priveşte fragilitatea valorilor 
noastre raportate doar la poziţia socială, la funcţiile şi 
onorurile ce ne definesc în faţa celorlalţi: 

Un general a fost condamnat, privat de drepturi şi 
aruncat în închisoare A fost eliberă după zece ani. 

Atunci a zis -, „Am înţeles viaţa. Am înţeles că gradul 
de general şi tot restul sunt doar lucruri inutile şi 
neserioase”. Când fiinţa omenească are eşecuri repetate se 
cuminţeşte, devine mai prudentă, mai raţională. 

Dobândeşte experienţă. 

De asemenea, Maestrul expune cu tact şi blândeţe 
ideea că suntem ceea ce gândim. Dacă ne afundăm în 
gânduri negre, în temeri, frici, ură, resentimente, cu 
siguranţă vibrația va scădea şi vom chema asupra noastră 
toate acele situaţii ce sunt compatibile cu această vibraţie 
joasă. Dacă, în schimb, vom năzui pacea, vom aduce 
gânduri de bucurie, de împlinire, de mulţumire, atragem 

asupra noastră şi lucrurile şi experienţele pozitive. 

Ideea creează forma [...1 O lege spune: când omul îşi 
îndreaptă conştiinţa spre realitate, ea trăieşte veşnic în el. 
În timp ce, dacă îşi îndreaptă conştiinţa spre umbre. 

trăieşte în umbre. [...] Legea este următoarea: dacă 
vă gândiţi la un om de bine, lumina vă va apărea în intelect 
şi căldura, în inimă. Dacă vă gândiţi la o fiinţă obscură, 
intelectul vi se va înnegura şi inima vi se va răci. 

Deşi în lucrarea sa de referinţă Ghid spiritual al 
sănătăţii (2018) regăsim o abordare largă pe tema cauzei 
bolilor şi a legăturii dintre boală şi subconştient, dintre 
boală şi acţiunile noastre, în lucrarea de faţă Maestrul ne 
readuce în atenţie cauzele bolilor şi legăturile spirituale 
sau implicarea subconştientului nostru în activarea sau 
agravarea unei afecţiuni. Pe cât de simplu, pe atât de 
elocvent. Astfel, regăsim expusă pe scurt o reamintire a 
acestor cauzalităţi. 

x 


Cauzele multor boli se ascund în subconștient. Ele 
sunt resturi ale trecutului ne care trebuie să le depăşiţi. 

...1 Există boli cauzate de lipsa iubirii, altele, de 
ignorantă, de nerespectarea regulilor elementare de 
igienă. Unele sunt provocate de faptul că persoanei nu-i 
place adevărul, că slujeşte minciuna. Altele sunt rezultatul 
diferitelor griji. [.1 In general, bolile apar când vibraţiile 
organismului scad. 

Dacă până acum a fost abordată suferința, apoi 
iubirea şi credința, este momentul să urmeze şi Calea, ce 
trebuie să facem, cum putem să ne unim cu divinitatea, 
cum putem să cerem ajutorul divinității şi, bineînţeles, 
pentru a obţine acest lucru, paşii ne sunt îndreptaţi către 
rugăciune, către legătura profundă cu Dumnezeu. 

Prin rugăciune, omul intră în legătură cu Dumnezeu 
şi cu ființele avansate. [...1 Este de ajuns să rostiți un 
verset din Evanghelie însufleţiţi de dorinţa de a-l înțelege 
pentru ca Hristos să vă ajute. El va aduce lumină în 
mentalul vostru şi vă va rezolva problemele. [...1 Dacă unii 

oameni cred că se pot lipsi de rugăciune, de contemplare 
şi de reflecţie, se înşală amarnic. 

Când atitudinea ta faţă de Dumnezeu este corectă, 
toate persoanele se comportă bine cu tine. Dacă iubeşti 
oamenii, aceasta înseamnă că ai primit iubirea divină 
corect, în plenitudinea ei. 

Spre finalul lucrării avem de-a face cu un întreg 
elogiu îndreptat către iubire ca mod de a trăi, ca mod dea 
evolua spiritual, de fapt, precum şi ca abordare a vieţii 
noastre şi a celor întâlniți pe parcursul acesteia. Ea 
reprezintă, în sine, liantul principal, cel care uneşte toate 
valorile umane esenţiale, tot şi toate. 

Există în lume ceva mai mare decât cunoaşterea. 

Este iubirea. [...] A iubi înseamnă a fi în armonie cu 
lumea divină a iubirii, cu lumea iubirii îngerilor şi cu lumea 
omenească a iubirii, adică cu toate fiinţele binelui. 

Acolo unde e iubire, totul se poate realiza. Acolo 
unde nu e iubire, totul se distruge. [...] Omul trebuie să 
trăiască în iubire aşa cum trăieşte în lumină şi în aer. 

Sunt sigur că după parcurgerea acestei lucrări de o 
profunzime desăvârşită, ce relevă principalele ingrediente 
ale apropierii noastre de divinitate, de entităţile benefice 
de lumină, de îngeri, de Creatorul nostru, Bunul 
Dumnezeu, atât cititorul familiarizat cu opera Maestrului 
Deunov, cât şi cei ce intră pentru prima oară în contact cu 
învăţăturile sale vor avea şansa să descopere una dintre 
cele mai importante căi de evoluţie spirituală predată 
vreodată într-o şcoală de spiritualitate europeană. Să nu 
uităm că învăţăturile Maestrului Deunov l-au format şi l-au 
călăuzit pe discipolul său, bine cunoscutul Maestru 
Omraam Mikhaël Aïvanhov. De asemenea, ar trebui să 
ţinem seama de actualitatea şi acurateţea de necontestat a 
observaţiilor sale privind evoluţia societăţii de astăzi, 
aflată în plină criză şi marcată de suferinţe şi conflicte 
sociale, dar şi de analizele şi remediile înfăţişate de 
Maestrul Deunov în timpul prelegerilor sale, încă de la 
începutul secolului trecut. 


Astăzi ţările europene se găsesc într-o fază de 


distruge 

re. Nu aplică învăţătura lui Hristos, ci 
Învăţătu 

ra trecutului îndepărtat. Războiul este o 

credinţe. 

supravieţuire a celor mai vechi Cultura 
străvech 

e se manifestă sub forme noi. [...] Evenimentele 


de acum sunt ca furtuna, vor trece. Tot ce se produce în 


prezent este spre bine. 

Karma popoarelor europene a ajuns deja la 
maturitate şi îi provoacă suferinţe întregi omenirii. 

Suferințele sunt semn că oamenii trebuie să-şi 
schimbe felul de a trăi şi să accepte învăţătura divină. 

[...] Vin timpuri pline de durere, pentru că oamenii n- 
au acceptat în mod liber să îndeplinească Voința Divină. 

Această epocă a şi sosit. Tulburări şi mai mari - 
exterioare şi interioare - se vor produce pentru ca oamenii 
să se trezească şi să îndeplinească voia divină, care este 
slujirea lui Dumnezeu. Toate acestea vor veni, vor fi 
impuse omenirii. 

Cultura actuală dispare. Vine deja o nouă cultură şi 
ea va fi aplicată treptat în viaţă. 

Ideea mea esenţială este următoarea: iubirea este 
soluţia problemei sociale. 

În speranţa că v-am captat atenţia cu aceste câteva 
pasaje extrase din lucrarea Maestrului Peter Deunov, vă 
invit să descoperiţi mai departe, singuri, întreaga valoare a 
acestei lucrări de excepţie. 

Izvorul binelui - o carte pe care o recomand tuturor 
acelora ce au curajul să înţeleagă că lubirea şi Credinţa 
reprezintă principalele trepte ale evoluţiei noastre, aici, în 
efemera noastră şedere, în aceste vremuri, pe acest 
Pământ, împărtăşesc întru totul părerea Maestrului 
Deunov referitoare la suferinţă, nu consider suferinţa 
drept o pedeapsă, nicio plată sau un sacrificiu care vine în 

urma unui bun obţinut sau unei realizări. Ea reprezintă 
mai degrabă o lecţie şi putem scăpa de suferinţă 
învăţându-ne lecţia şi evoluând către o etapă superioară. 
Fiecare dintre noi venim aici cu o anumită misiune şi, pe 
parcursul existenţei noastre, avem de învăţat, de şlefuit... 

Ca piatra să fie netedă, trebuie prelucrată, şlefuită. 

[...1 După fiecare încercare, fiinţa omenească 
dobândeşte ceva bun. 

Citiţi-o şi după ce aţi parcurs-o lăsaţi să treacă o 
vreme, preţ de o săptămână, o lună... două... apoi recitiţi- 
o, căutaţi să priviţi dincolo de cuvintele scrise, lăsaţi-vă 
deschişi să primiţi mesajul Maestrului Deunov. Va merita! 

Pace, Lumină şi lubire! 

Teodor Vasile 

IZVORUL BINELUI 

Intr-o zi de la sfârşitul anului 1944, un bărbat a sosit 
la Izgrev (Scoala Iniţiatică Izgrev („Răsărit de soare”), 
înființată de Peter Deunov (n.tr.). Venise în fugă şi gâfâia. 
Era grăbit. 

— Spuneţi-i maestrului că vreau să-i vorbesc! 

Acest om ezitase întreaga viaţă între Şcoala Divină şi 
lume. Acum alesese. 

Discipolii l-au anunţat pe maestru: 

— Un om vrea să-ţi vorbească. 

x 

Maestrul a păstrat îndelung tăcerea, apoi a zis 
încetişor: 

— Spuneţi-i că s-a terminat deja concertul. 

Şi a repetat încet: 


— Concertul s-a terminat deja. 
* 


XXX 


În dialogurile adunate sub titlul Izvorul binelui, 
maestrul aruncă o ultimă privire spre drumul parcurs, 
realizează o sinteză, face o nouă evaluare, aduce lămuriri 
despre tot ce spusese, se opreşte la esenţă şi le dă 
discipolilor ultimele indicaţii. 


Aceste dialoguri, precum şi învăţătura maestrului 
reflectă lumea perfectă din care a provenit, viaţa pură şi 
sacră spre care ne conduce. 

Viaţa aceasta vine acum pentru toţi fraţii. 

MAREA CAUZĂ PRIMORDIALĂ 

Binevoieşte să mi te arăţi după cum ţi-e voia. 

A nins câteva zile în şir. Totul a dispărut sub o mantie 
albă. Casele din sat aproape nu se mai vedeau. 

După ce au curăţat aleile, discipolii au intrat în casă 
să ia masa. În pofida zăpezii, veniseră mulţi vizitatori. Am 
mâncat, am cântat câteva cântece şi am ieşit. Aerul era 
rece, curat, întăritor. Maestrul a inspirat adânc, şi-a 
plimbat privirea în jur, a îndreptat-o spre cerul albastru şi 
s-a oprit, în sfârşit, la feţele preocupate ale celor prezenţi. 

— Totul este de la Dumnezeu, a zis el. 

A fost întrebat unde se găseşte Dumnezeu. 

— În aer. Dumnezeu îţi dă viaţă prin aerul care intră 
în tine. Dumnezeu - Marea Cauză Primordială - se găseşte 
în apă, în lumină, în pâine. Trăiţi în Dumnezeu. Dumnezeu 
vă iubeşte prin lumina lui, vă mângâie. Dumnezeu ni se 
arată prin soare, prin roadele pământului, dar noi nu-l 
înţelegem. Când ne simţim slăbiţi, Dumnezeu este în acea 
slăbiciune. Se întâmplă să ne credem foarte independenţi, 
dar, în realitate, în acele momente, suntem în el şi îi simţim 
independenţa. Când ne credem puternici, Dumnezeu ne 
aşază la celălalt pol slăbiciunea, iar când devenim smeriţi, 
ne înalţă. Ce nelimitată este inteligenţa care se gândeşte la 
toţi aştrii din univers! Există o adiere plăcută pe care o 
numim suflarea Domnului. Pentru mine, ziua are sens în 
măsura în care îl văd pe Dumnezeu ascuns în natură. 

IUBIREA CELUI UNIC 

În unele zile, casa Temelkov era plină de invitaţi. 
Oamenii veneau nu numai din oraş, ci şi din cele patru 
colţuri ale ţării. Fiecare voia să-l vadă pe maestru, să 
vorbească cu el, să primească sfaturi şi încurajări. 
Maestrul îi primea pe vizitatori unul câte unul sau în grup 
în camera lui mică, îi asculta şi vorbea cu ei. 


Mesele erau luate în comun. Totul se făcea firesc, ca 
într-o familie. Mica sufragerie abia îi adăpostea pe invitaţi. 
Surorile se ocupau de servit la masă. După-amiaza, aşa 
cum era obiceiul, cântam şi apoi începeau discuţiile. 

* 

Un frate a întrebat: 

— Ce ar trebui să facă fraţii şi surorile la aceste 
evenimente? 

Maestrul a răspuns: 

— Să studieze conferințele şi cursurile de la început 
şi să le aplice. Fiecare cuvânt a fost rostit cu ocazia unei 
combinaţii specifice a planetelor şi Soarelui. Ne aflăm sub 
influenţa corpurilor cereşti: a Pământului, a 

Soarelui, a soarelui central. La fiecare poziţie a 
acestora trei şi la cea a tuturor celorlalte corpuri cereşti, 
ideile, cuvântul divin se manifestă într-un mod aparte. 

Apoi Maestrul a explicat: 

— Dumnezeu le-a dăruit tuturor fiinţelor tot ce le 
trebuie. Dar, în anumite momente, sufletul omenesc trece 
dintr-o stare de conştiinţă în alta. In aceste faze tranzitorii, 
conştiinţa omului se cufundă în întuneric până când intră 
din nou în conştiinţa divină, în iubire, unde e lumină şi 
bucurie. Este necesar ca omul să treacă prin aceste etape 
intermediare, o condiţie pentru evoluţia lui. Trecând prin 
aceste etape intermediare, omul se găseşte tot în domeniul 
iubirii, dar norii conştiinţei sale îl împiedică să vadă 
lumina. Trebuie să ştiţi că, atunci când sunteţi trişti, vă 
aflaţi pe cale să treceţi dintr-o stare de conştiinţă în alta. 
Această trecere de la conştiinţa omenească la cea divină 
aduce întotdeauna ceva nou. 

Cineva a spus: 

— Suferințele mă copleşesc. 

— Cu cât suferinţele sunt mai mari şi mai durabile, 
cu atât stările de bucurie şi de iubire care vor veni ca 
urmare a celor dintâi vor fi mai mari şi mai intense. Lucrul 
acesta se poate verifica, nu e ceva abstract, este ştiinţă. 

Omul trebuie să vadă iubirea divină chiar în cele mai 


mici lucruri. Când a creat lumea, Dumnezeu purta omul în 
mintea, în inima şi în sufletul lui. De aceea omul trebuie să 
considere creaţia lumii un act sfânt de iubire şi să fie 
pregătit la toate sacrificiile pentru Creatorul lui. 

Când eşti singur, părăsit de toţi, trebuie să ştii că 
Unicul este alături de tine. Dumnezeu îţi va spune: „Nu te 
nelinişti, nu eşti singur. Sunt cu tine”. N-ai trăit acea 
singurătate cumplită. 

Unica fiinţă care, întotdeauna, clipă de clipă, se 
gândeşte la noi şi nu ne uită niciodată este Dumnezeu. 

Toate suferinţele, toate ororile vieţii există ca să 
putem trăi marea iubire divină şi să ştim că marea 
providenţă ne poate elibera de aceste suferinţe şi necazuri. 
Asta vom înţelege într-o zi. 

Toate suferinţele prin care treceţi acum există ca sal 
puteţi cunoaşte pe Dumnezeu, cauza primordială, şi, când 
îl veţi cunoaşte, va apărea bucuria. 

Un om crede că a fost uitat. Aceasta este o concepţie 
falsă. Nimeni nu ne poate elimina din conştiinţa divină. 

Din momentul în care omul admite că este o fiinţă 

x 

separată, şi-a creat singur nefericirea. 

Una dintre calităţile omului inteligent este curajul. 
Nu se gândeşte la ce i se va întâmpla, la ce vor spune 
oamenii despre el. 

Forţa omului constă în credinţa lui în ordinea» 

divină. In exterior, Dumnezeu se îndepărtează de noi 
ca să nu ne deranjeze, dar în interior pătrunde în noi ca să 
ne încurajeze. În lume pot să se producă perturbări de tot 
felul, oamenii pot să cadă şi să se ridice de multe ori, dar 
nu contează situaţia lor, căci Dumnezeu rămâne acelaşi 
faţă de ei. Mori, Dumnezeu are încredere în tine. Faci 
greşeli, Dumnezeu are încredere în tine. 

Toate suferinţele şi bucuriile au ca origine iubirea 
divină. De ce? Pentru că, nefiind în stare să-i înţelegeţi 
iubirea, treceţi prin suferinţe. 

Nu există bucurie mai mare decât cea care vă ajută 

să conştientizaţi că trăiţi, că există cineva unic care vă 
iubeşte. Vă spune în sinea voastră: „Nu vă fie teamă, voi 
orândui totul pentru voi. Într-o zi veţi primi binecuvântarea 
mea”. Dacă veţi ajunge într-una dintre lumile superioare, 
veţi găsi multe fiinţe care vă iubesc şi vă trimit gânduri 
bune. 

Cel care înţelege iubirea lui Dumnezeu nu întreabă 
ce este Dumnezeu. Dacă aţi aduna la un lo e iubirea 

* 

Întregii omeniri, a tuturor oamenilor sfinți, buni şi 
drepţi, a tuturor îngerilor şi divinităţilor din cer, toată 
această iubire ar reprezenta doar o parte microscopică din 
iubirea lui Dumnezeu. 

Am spus: „Binecuvântaţi sunt oamenii pentru că 
Dumnezeu îi iubeşte”. Nefericirea voastră stă în faptul că 
nu ştiţi că vă iubeşte. Vi se cere un lucru: să fiţi conştienţi 
că Cel care vă iubeşte face totul pentru binele vostru. 

Iubirea lui Dumnezeu constă în ceea ce dăruieşte 
fără încetare. Aceasta se numeşte influx, o scurgere a Lui 
în noi. Când acest proces este întrerupt, viaţa îşi pierde 
sensul. Atâta timp cât acest influx al vieţii Sale în noi este 
prezent, trăim şi ne bucurăm. 

De ce v-a creat Dumnezeu? Ca să aibă pe cine iubi. 

De ce ne aflăm pe pământ? Ca să învăţăm să-l iubim 
pe Dumnezeu. Atâta timp cât omul nu e legat de 
Dumnezeu, este asemenea unui călător naufragiat pe o 
insulă pustie. 

Numai Cel Infinit e capabil să închidă poarta răului, 
poarta condiţiilor rele. 

Măreţia lui Dumnezeu nu constă în faptul că făureşte 
aştri şi universuri. E în stare să le creeze într-o clipă. 

Când eşti copleşit de un necaz, toată lumea te 
desconsideră şi ai nevoie de un mic sprijin. Toţi cei care 
trec pe lângă tine îşi dau cu părerea. „Din acesta n-o să 
iasă nimic bun”. Dar Dumnezeu, Creatorul universului, îşi 
opreşte lucrul Său, coboară până la tine fără să-l vezi şi-ţi 
spune la ureche: „Nu-ti fie teamă, nu te descuraja. Te voi 

ajuta. Chiar azi îţi voi rândui treburile”. Şi iată că te 
bucuri. Acestea sunt lucrurile însemnate pe care pe 
săvârşeşte Dumnezeu, acesta este marele adevăr. 

Vorbesc despre Dumnezeu care vine la fiinţe în 
inimile lor disperate, grele de tristeţe. li ridică pe cei 
căzuţi până la înălţimea conştiinţei divine, pentru ca şi ei, 
ca toată lumea, să poată respira aerul pur şi să primească 
lumina divină. 

Fiecare suflet este o formă specifică prin care se 
manifestă conştiinţa divină. De aceea Dumnezeu veghează 
asupra fiecărei forme ca asupra unei flori delicate, pentru 
ca Divinul să se poată manifesta prin ea. Ce este binele 
etern? Deoarece izvorul este format din picături 
nenumărate care vin constant, binele etern este creat de 
nenumărate binefaceri mici care izvorăsc neîncetat. 

Cel Mare are o calitate aparte: îi atrage cu cea mai 
mare forţă pe cei care îl urăsc cel mai mult. 

Răul în lume este generat de  neînţelegerea 
condiţiilor în care ne găsim. Dumnezeu nu se supără pe noi 
pentru greşelile pe care le facem. Ele îi oferă posibilitatea 
să-şi arate mila şi să le corecteze. După cinci-şase ani, veţi 
constata consecinţele greşelilor voastre şi le veţi îndrepta. 

Un om construieşte o casă frumoasă şi o închiriază 
unor persoane care, într-un an, o strică. Traduc: 
Dumnezeu a creat lumea foarte inteligent, dar noi, 
oamenii, o stricăm şi căutăm cauza pentru aceasta în afara 
noastră. 

Legea spune: Dumnezeu iubeşte toate fiinţele la fel, 
dar nu toate se folosesc de iubirea Lui. Unii pricep asta, 
alţii nu. Dumnezeu îi iubeşte pe oameni la fel ca pe îngeri, 
doar că îngerii sunt conştienţi de iubirea divină şi o 
primesc, în timp ce oamenii nu sunt întotdeauna conştienţi 
de ea. 

Imaginaţi-vă că nişte fiinţe ignorante şi-au construit o 
casă având doar o fereastră foarte mică, pe când casa altor 
persoane are ferestre mari care lasă să intre multă lumină. 

Şi voi ziceţi: „I se dă mult ăstuia!” I se dă mult pentru 

că are ferestre mai mari. Aerul şi lumina vor intra în casa 
voastră în funcţie de cât de mare e fereastra pe care o veţi 
deschide. Cantitatea lor va depinde, aşadar, de 
dimensiunea ferestrei voastre. Tot aşa energia şi 
binefacerile lumii divine vor intra în voi în funcţie de 
gradul de deschidere al conştiinţei voastre, al sufletului 
vostru. 

Binecuvântarea divină pătrunde în toate fiinţele. 
Fiinţele inferioare n-o rețin, totul se scurge în exterior. 
Trebuie să fim calmi ca suprafaţa apei pe care nimic n-o 
tulbură, pentru ca Dumnezeu să se poată reflecta în noi. 
Dacă se proiectează asupra noastră, vom evolua. Dacă nu, 
vom rămâne aşa cum suntem. Trebuie să fim puri, pentru 
ca imaginea lui să se poată reflecta în noi. Pacea şi 
puritatea sunt condiţiile indispensabile. Dacă nu credem în 
Dumnezeu, nu suntem capabili să primim iubirea Lui. 

Dumnezeu nu se foloseşte niciodată de persoane 
oarbe ca să-şi răspândească lumina. Dumnezeu îl lipseşte 
pe prost de darurile Lui, pentru ca oamenii să nu mai aibă 
încredere în el şi să nu-i mai înşele. Dumnezeu îl va ţintui 
pe prost la pat, ca să nu mintă şi să nu-i amăgească pe 
ceilalţi. 

Unii cred că Dumnezeu este supărat pe ei. Credem că 
Dumnezeu are ceva cu noi, dar, în realitate, noi suntem cei 
supăraţi. El ne trimite reflexul imaginii noastre şi zicem că 
El e supărat. Lăsaţi deoparte această iluzie. Dumnezeu nu 
este un Dumnezeu mânios, ci Dumnezeul iubirii. Noi ne 
mâniem şi credem că şi El e mânios. Aceasta e concepţia 
noastră. Când vă pedepseşte, această pedeapsă reprezintă 
o lecţie, ca să vă facă să reveniţi pe drumul cel bun. 

Vă voi destăinui un mare adevăr: Dumnezeu îşi arată 
iubirea faţă de fiecare suflet printr-o modalitate specifică. 
Iubirea lui Dumnezeu faţă de fiecare suflet este specifică. 

SENSUL SUFERINŢELOR 

Suferinţa nu este o pedeapsă, ea ne este dată ca o 
lecţie de învăţat. Noi îi dăm cuvântului „pedeapsă” o altă 
interpretare. „Pedeapsă” înseamnă: „Fac în aşa fel încât el 

să înţeleagă”. 

Dacă sunteţi supuşi unei încercări, nu fiţi tulburaţi. 
În ea se ascunde un anumit bine care se manifestă la 
sfârşit, după ce aţi rezistat. Nu forţaţi lucrurile. Să ştiţi că 
binele la care năzuiesc inimile şi discernământul vostru va 
veni curând. Fiţi atenţi să nu pierdeţi ocazia. 

Nu fugiţi de suferinţe, ci folosiţi-vă de ele. Apostolul 
Pavel a zis: „Suferințele de acum nu sunt asemenea 
marilor binefaceri pe care le aduc”. Diacul spune: 
„Suferinţa mi-a făcut bine”. Prin suferinţe, iubirea 
pregăteşte condiţiile pentru noi bucurii. Suferinţa de acum 
este o condiţie pentru viitoarea Bucurie. Suferințele şi 
durerile sunt brăzdare divine care ară pământul ca să 
poată încolţi seminţele virtuţilor. Când suferă, omul devine 
mai bun, mai blând. 

Trezirea conştiinţei nu se produce în mod mecanic, ci 
cu ajutorul unor impulsuri generate de suferinţe. Cu cât 
obstacolele din calea omului sunt mai numeroase, cu atât 
posibilităţile de evoluţie sunt mai mari. Oamenii mari au 
întâmpinat obstacole mari. Asta nu înseamnă că au avut 
parte doar de suferinţe. 

Au avut bucurii pe care oamenii obişnuiţi nu le 
cunosc. 

SUFERINŢELE INTELIGENTE 

Cel care suferă şi rezistă până la capăt este un erou, 
va deveni un om adevărat. Cel care nu suferă nu va ajunge 
la nimic. Dacă vi se iveşte în cale o încercare, mulţumiţi-i 
lui Dumnezeu! încercările sunt privilegii pentru oameni. 
După fiecare încercare, fiinţa omenească dobândeşte ceva 
bun. 

Ca piatra să fie netedă, trebuie prelucrată, şlefuită. 
La fel şi pentru om. Ca să se trezească, are nevoie de 
şlefuire, de suferinţe. Grea e trezirea conştiinţei la om! 
Trebuie să fie încolţit ca să devină raţional. După fiecare 
aţipire a conştiinţei, apare o suferinţă ca s-o trezească, s-o 
învioreze, să ia avânt. 

Suferinţa vă va înălța. Fiţi mulţumiţi că suferiţi, veţi 


1 


da roade. Dumnezeu va transforma suferinţele oamenilor 
în pietre preţioase care vor fi aşezate în formă de coroană 
pe capetele lor. În viitor, suferinţele îi vor împodobi omului 
capul. Când natura îi impune limite unei fiinţe, ea îi 
urmăreşte binele, trezirea forţelor ascunse din el. Orice 
suferinţă, orice dificultate şi orice încercare din viaţa 
omului urmăresc trezirea conştiinţei superioare în el. 

Când natura ne impune o suferinţă, simţim lucrurile 
în mod incorect. Când mama îşi aşază copilul în lighean ca 
să-i facă baie, el plânge, deoarece crede că e ceva rău. Nu 
înţelege că mama face asta pentru binele lui. 

Un general a fost condamnat, privat de drepturi şi 
aruncat în închisoare. A fost eliberat după zece ani. Atunci 
a zis: „Am înţeles viaţa. Am înţeles că gradul de general şi 
tot restul sunt doar lucruri inutile şi neserioase”. Când 
fiinţa omenească are eşecuri repetate, se cuminţeşte, 
devine mai  prudentă, mai rațională.  Dobândeşte 
experienţă. 

Când suferă, omul îşi corectează treptat gândirea, 
îndată ce gândirea a devenit corectă, se produce trezirea 
conştiinţei. Suferinţa aduce o nouă conştiinţă. Acesta este 
sensul suferinţei. 

x 

Darurile pe care natura vie i le aduce omului sunt 
suferințele inteligente. In ele se află experiențele care 
contribuie la evoluţia ființei. 

Roadele acestor suferințe sunt elanurile care o fac 

x 

să se dezvolte. 

Numărul suferințelor date fiecărui suflet corespunde 
cu nevoile propriei evoluții. Suferințele nu sunt 
întâmplătoare. Mă refer la suferințele inteligente. 

Tocmai mulțumită dificultăţilor şi suferințelor a atins 
ființa omenească nivelul actual de evoluție. Tocmai» 

ele o pregătesc pentru iubire. 

RĂDĂCINILE 

Fiecare obstacol este un examen pe care trebuie să-l 

trecem cu succes. Când în calea voastră se iveşte o 
încercare, să vă ziceţi: „A apărut ca să corecteze o 
greşeală pe care am făcut-o”. 

Când fiinţa ajunge la stăpânirea de sine, obstacolele 
şi suferinţele dispar. 

Suferințele din prezent sunt semnele vestitoare ale 
unei noi vieţi pentru care trebuie să fie pregătită o materie 
mai fină. Prin suferinţe, materia creierului devine din ce în 
ce mai fină. A suferi înseamnă a prinde rădăcini adânci în 
pământ şi a lucra. Prin suferinţe, obstacole şi reacţii, 
dobândiţi experienţă pentru marile legi care guvernează 
viaţa. 

Obstacolele de acum din viaţă nu vor reapărea în 
viitor. 

Inteligența pune capăt suferințelor. Dacă, după ce ai 
suferit, devii mai inteligent, trebuie să mulţumeşti, 
deoarece această suferinţă avea raţiunea ei de a fi. Dacă, 
după ce ai suferit, n-ai devenit mai inteligent, acea 
suferinţă nu era la locul ei. 

Când săpăm pământul, este un adevărat cataclism, o 
suferinţă pentru furnici şi râme. Noua cultură este 
semănată tocmai prin această săpare. Suferințele 
oamenilor sunt asemenea acestei săpări, care îi permite 
noii culturi să fie semănată în om. 

Oare nu folosim mănuşi de baie din pânză aspră ca să 
ne frecăm şi să ne curăţăm corpul? Corpul este curăţat, 
purificat cu ajutorul suferințelor. Gândirea divină nu se 
poate transmite corect dacă trupul omului nu este pur. 
Sistemul nervos este curăţat cu ajutorul dificultăţilor. După 
ce fiecare nerv este purificat, abia atunci este omul capabil 
să primească corect lumina divină şi fiecare gând. 

De ce vin suferinţele? Ca să fie eliminate impurităţile 
intelectului. 

Îngerii înţeleg sensul profund al suferințelor 
omenirii. Ştiu că în ele se ascunde binele ei. 

Marile genii nu s-au bucurat de cele mai bune 
condiţii, în timp ce aportul fiinţelor care au trăit în condiţii 

bune a fost foarte mic. De exemplu, Beethoven a lucrat în 
condiţii foarte proaste. Suferințele îl incită pe om să 
lucreze. A învinge dificultăţile şi suferinţele este o condiţie 
mai dură, dar trebuie să reuşim! Hristos le-a învins şi a 
înviat. 

În ziua în care vă veţi fi dus până la capăt evoluţia, îi 
veţi mulţumi lui Dumnezeu pentru toate nefericirile vieţii 
voastre. De acolo a provenit cel mai mare bine. 

Prin suferinţe, omul este călit şi pus la încercare. 

CINE ESTE PUS LA ÎNCERCARE ÎN VIAŢĂ? 

DISCIPOLUL 

Unora le este dat să tragă învăţăminte din propriile 
greşeli. Dacă li se va vorbi, nu vor înţelege. Aceste 
persoane învaţă în urma suferințelor. 

Când aveţi o suferinţă, ar trebui să ştiţi că prin 
această modalitate Dumnezeu vă fereşte de o abatere pe 
care eraţi gata s-o faceţi. Când se iveşte o încercare, 
trebuie să ştiţi că providenţa a trimis-o, ca să vă ajute să 
evitaţi marea nenorocire care urma să vină. Ca să nu vi» 

se întâmple această nenorocire, providenţa vă trimite 
o încercare mai mică. 

Orice eşec ascunde o viitoare reuşită. După cum 
vedeţi, există multe motive ca să lucraţi. 

Suferințele reprezintă o mare ştiinţă divină. Fără ele, 
este imposibil să învăţăm. Ele aduc cunoaşterea. 

Când copacii sunt plantați aproape unii de alţii, 
trunchiurile sunt subţiri, cresc în înălţime. Când sunt 
plantați departe unii de alţii, cresc groşi şi cu ramuri 
bogate. La fel se întâmplă cu oamenii. În condiţii rele devin 
idealişti, în condiţii obişnuite, devin materialişti. 

Există o lege a naturii: atâta timp cât n-ai plâns, nu 
poţi să creşti. Ori tu trebuie să plângi, ori altul trebuie să 
plângă pentru tine. Dacă plângi pentru cineva, îl ajuţi. 
Oamenii consideră plânsul o slăbiciune. Nu e slăbiciune. 
Nu există fiinţă care să nu fi plâns vreodată. 

Suferințele sunt rădăcinile. Bucuraţi-vă de rădăcini! 

Bucuriile sunt ramurile. Bucuraţi-vă de ramuri! Un 

copac nu poate trăi fără rădăcini. 

Roadele arborelui reprezintă lumea divină. Aceasta 
nu înseamnă că dorim suferinţele, dar ele reprezintă o 
necesitate. 

Suferințele sunt aratul, bucuriile sunt culesul. 
Suferinţa trebuie să se transforme în bucurie, ce a fost 
semănat trebuie să crească. 

Toate fiinţele suferă, şi oamenii obişnuiţi, şi oamenii 
mari. Dar, suferind, oamenii obişnuiţi devin înăcriţi, pe 
când oamenii mari suferă şi evoluează. 

În toate încercările vieţii, omul nu trebuie să-l 
slujească decât pe Dumnezeu. Şi, dacă nu cedează la ispite 
şi suferinţe, ajunge la cunoaşterea de sine. 

SĂ SUFERIM CU IUBIRE 

Dacă, împovărat de dificultăţi, omul merge înainte 
fără să se poticnească, este puternic. Omul puternic 
rezistă la orice încercare. Suferințele sunt o povară pe 
care o tragem în sus. Din fericire, există fiinţe inteligente 
care ne ajută. Dumnezeu spune: „Chemaţi-mă când sunteţi 
trişti”. 

Prin aceste încercări şi suferinţe, omul are 
posibilitatea să determine gradul evoluţiei sale. Dacă are 
intelectul puternic, va rezista. Dacă nu, omul se va 
încolona în curentul general. Dacă suferi şi-ţi suporţi 
suferinţele cu bucurie, ai parte de iubire. 

Cu cât fiinţa este mai evoluată, cu atât suferinţele şi 
greutăţile prin care trece sunt mai mari. Să mulţumiţi că 
aveţi dificultăţi. Asta vă va ajuta să vă cunoaşteţi 
caracterul şi puterea convingerilor. 

Fiinţa omenească trebuie să fie pregătită să sacrifice 
totul pentru iubire, înţelepciune şi adevăr. 

Imi este extrem de greu să văd un om suferind fără 
iubire. Este cu totul altceva când suferiţi în mod 

conştient şi cu demnitate pentru Adevăr. 

Dar acest lucru este posibil numai cu iubire. 


Ce voi câştiga expunându-vă la suferinţe, la 
persecuții, la foame din cauza mea? Dar, dacă în sufletul 
vostru apare o dorinţă profundă de a înţelege, de a-l găsi 
pe Dumnezeu şi viaţa universală, suferinţele voastre vor 
avea un sens. Sunt suferinţe de iubire. Când întâlnesc o 

astfel de ființă, îmi vine s-o îmbrăţişez. Dacă suferiţi 
fără iubire, vă voi spune: „Fraţilor, îmi pricinuiţi o mare 
durere!” 

De ce a permis aceste adversităţi Dumnezeu, pe care 
îl caracterizează perfecțiunea şi totala înţelepciune? Ca să 
ne pună la încercare lubirea. Dumnezeu vă întreabă: 
„După toate aceste suferinţe, mă mai puteţi iubi? Dacă da, 
iubirea voastră este adevărată. Fiindcă să mă iubiţi pentru 
toate binefacerile pe care vi le-am dăruit e firesc”. Astăzi, 
Dumnezeu i-a pus pe oameni în astfel de condiţii încât sunt 
obligaţi să treacă prin toate încercările. Apoi, după ce i-a 
testat, îi va primi în împărăţia lui şi le va da forţă, 
cunoaştere şi înţelepciune ca să guverneze lumea. 

Când i se dă o încercare, omul este capabil să 
învingă. 

Încercarea dată este pe măsura propriilor forţe. 

Când vă copleşeşte tristeţea, urcați mai sus! 

O mare parte dintre suferinţe sunt astfel doar în 
aparenţă. In viaţa de pe pământ, există întotdeauna 
decepţii. De exemplu, aplaudăm un actor. După ce a 
îmbătrânit, îl aplaudăm pe altul. Şi el zice: „Erau vremuri 
frumoase!” In viitor, acest om va avea din nou condiţii 
bune. Viaţa nu înseamnă o singură zi. 

Suferințele nu durează mult. Mânia lui Dumnezeu» 

durează doar o clipă, iar mila lui, o eternitate. 

Există două extreme. Este inutil să suferim prea 
mult. Cealaltă extremă este absenţa totală a suferințelor. 


Trebuie să le simţiţi cât de cât. 
Nu ne punem în locul oamenilor care suferă, nici al 

animalelor pe care le facem să sufere. 

Când omul suferă, trebuie să aştepte răsăritul 
soarelui, îndată ce soarele răsare, toate suferinţele dispar. 

Când apare o suferinţă, gândeşte-te la toate fiinţele 
care suferă şi spune: „Mulţi alţii suferă în acelaşi timp cu 
mine”. 

Omul inteligent este deasupra suferințelor şi 
dificultăţilor. Mintea omenească este mai presus de toate. 
Nu există forţă care s-o poată distruge. Tocmai de aceea 
omul trebuie să învingă dificultăţile. 

Dacă aţi şti cât aţi îndurat în trecut! Nu vă mai 
amintiţi, aţi uitat. În timpul erupţiilor vulcanice, oamenii 
erau îngropaţi în lavă şi cenuşă. Nu există nenorocire pe 
pământ pe care omul să n-o fi trăit! 

Vine o nouă cultură. Tot ce se întâmplă va fi uitat. 
Atâta timp cât omul este bolnav, crede că nu va uita. Dar, 
îndată ce se vindecă, îşi uită boala, i se pare că visase. 

EFORTUL INTERIOR AL. DISCIPOLULUI 

Rugăciunea este actul cel mai puternic din viaţa 
omului. Ea concentrează într-un tot gândurile, 
sentimentele şi voinţa omului. O astfel de rugăciune e 
puternică. 

Ea face minuni. Rugăciunea este acţiunea cea mai 
frumoasă. Este o conversaţie eu Dumnezeu. Nu există 

moment mai important decât acela în care omul vede 
chipul lui Dumnezeu! Ce dimineaţă minunată e aceea în 
care, de la trezire, conversezi cu Atotputernicul! 

Cel care nu e preocupat de Dumnezeu îşi pierde 
treptat forţele şi rămâne de căruţă. Cel care se gândeşte la 
îngeri se află în lumea lor. Când vă gândiţi la Dumnezeu, 
vă aflaţi în lumea divină. Trăiţi în lumea la care vă gândiţi. 

Un timp, trăiţi într-un mediu dat, apoi ieşiţi din el ca 
să intraţi în altul. Peştii au trăit în apă. După o perioadă, 
cei mai avansați dintre ei au ieşit ca să intre într-un mediu 
mai puţin dens, mai subtil. Sub acţiunea stânjenelii pe care 
o simțeau, le-a venit ideea unei alte vieţi, mai favorabilă, 

într-un mediu mai subtil: să trăiască deasupra apei. Şi aşa 
au devenit păsări. 

Când se găseşte în condiţii limitative, omul iese astfel 
ca să se deplaseze mai sus, spre Dumnezeu. leşiţi puţin 
astăzi, puţin mâine, până când intraţi într-o viaţă 
superioară celei de acum. 

Ideea creează forma. 

Legea este următoarea: dacă vă gândiţi la un om de 
bine, lumina vă va apărea în intelect şi căldura, în inimă. 
Dacă vă gândiţi la o fiinţă obscură, intelectul vi se va 
înnegura şi inima vi se va răci. 

Aceasta este legea relaţiilor noastre cu Dumnezeu. 
Când veţi stabili un contact cu Dumnezeu, lumina va 
apărea în conştiinţă şi o pace adâncă se va înstăpâni în 
inima voastră. Contactul cu îngerii vă va insufla gânduri 
luminoase şi sentimente sublime. 

Plantele şi animalele exercită şi ele o influenţă 
asupra voastră când vă gândiţi la ele. 

Legea spune: intraţi în legătură cu lucrurile la care 
vă gândiţi. 

Prin rugăciune, omul intră în legătură cu Dumnezeu 
şi cu fiinţele avansate. În momentul rugăciunii, Dumnezeu 
îi vorbeşte omului despre iubire şi despre fiinţele 
inteligente. 

Când vă treziţi dimineaţa, îndreptaţi-vă conştiinţa 
spre realitate. Apoi, indiferent de ocupaţie - studiu sau 
munca câmpului îndreptaţi-vă gândul spre lumea invizibilă 
şi cereţi-i ajutorul. In loc de asta, dimineaţa voi începeţi 
imediat să lucraţi, fără să vă gândiţi la marea realitate şi la 
forţele inteligente din natură. 

O lege spune: când omul îşi îndreaptă conştiinţa spre 
realitate, ea trăieşte veşnic în el. În timp ce, dacă îşi 
îndreaptă conştiinţa spre umbre, trăieşte în umbre. 

Rugăciunea şi contemplarea sunt eforturile pe care 
sufletul le face ca să se ridice mai sus. In acest fel se 
produce un flux de energie intelectuală şi munca din viaţa 
omenească conştientă este facilitată. 


A vă ruga şi a contempla înseamnă a trimite un 
raport spre acel mare centru din care aţi apărut. Care este 
conţinutul acelui raport? Este un raport al muncii pe care 
aţi făcut-o. Drept răspuns, între gândurile şi sentimentele 
voastre şi cele ale fiinţelor din lumea sublimă se va stabili 
un schimb corect. Dacă unii oameni cred că se pot lipsi de 
rugăciune, de contemplare şi de reflecţie, se înşală 
amarnic. 

Când vă rugaţi, vă definiţi pe voi înşivă. Când vă 
rugaţi, sunteţi în contact neîntrerupt cu întreaga creaţie. 
Ştiind aceasta, nu creaţi în voi vreun obstacol în calea 
acestui proces natural. 

Când se roagă, omul primeşte energii din lumea 
divină. Rugăciunea este guvernată de aceeaşi lege ca 
nutriția. Când omul e lipsit de hrană, simte o lipsă. Când 
sufletul este lipsit de rugăciune, simte şi el o lipsă. 
Rugăciunea este o nevoie interioară a sufletului. 

Rugăciunea este o realitate, nu o umbră. Ceea ce, 
într-un moment anume, dă forţă intelectului, inimii, 
sufletului şi spiritului este un lucru real. 

Rugăciunea este o acţiune conştientă a sufletului 
omenesc. Când se roagă, sufletul iese din conştiinţa 
obişnuită. Acest proces se numeşte „ieşirea din palatul 
meschin în care trăieşte omul”. 

Aşa cum amiba îşi întinde piciorul mic ca să ajungă la 
hrană, omul se roagă ca să-şi dobândească hrana 
spirituală. Este un proces neîntrerupt. Pentru ca noul să 
pătrundă în om, trebuie ca el să-şi îndrepte mentalul în 
fiecare dimineaţă spre marele centru al lumii. 

Rugăciunea este o lege de „irigare”. Ea atrage toate 
influenţele benefice. Când omul se roagă, în jurul lui totul 
trebuie să crească şi să se dezvolte. Când omul va înţelege 
marea lege a rugăciunii, va putea să devină o fiinţă 
omenească adevărată, unul dintre marii iniţiaţi. 

Aţi văzut vreodată cum se roagă un înger? 

Rugăciunea este prima metodă pentru începerea 
studiului limbajului divin. Dacă nu vă rugaţi, nu-l veţi 

învăţa niciodată. _ 

Prin rugăciune, studiem limbajul lui Dumnezeu. Încă 
nu-l cunoaştem. 

Adevărata rugăciune este concentrare, izolare. 
Nimeni nu trebuie să vă vadă când vă rugaţi. Când un 
negustor se roagă, trebuie să-şi uite negustoria, toate 
relaţiile de afaceri. 

x 

Rugăciunea este una dintre modalităţile prin care îl 
cunoaştem pe Dumnezeu ca iubire. Ea duce la iubire, la 
starea sublimă în care simţiţi nevoia de a ajuta, de a-l ierta 
pe aproapele vostru, de a-l ajuta să se ridice pe cel căzut. 
Toate acestea le datoraţi momentului petrecut în cămăruţa 
voastră secretă. 

x 

Omul trebuie să se roage pentru ca Dumnezeu să nu- 
şi întoarcă fața de la el. E cumplit când Dumnezeu îşi 
ascunde chipul de om. Întunericul, frigul şi singurătatea 
care se instalează atunci au o intensitate pe care omul n-a 
simtit-o niciodată în viaţă. 

Sfântul primeşte cunoaşterea prin rugăciune, 
contemplare, reflecţie şi observare. Sfântul se roagă 
îndelung înainte să fie inspirat şi să primească gânduri noi. 

Oriunde v-aţi afla, indiferent de situaţie, rezervaţi-vă 
o jumătate de oră sau o oră ca să vă gândiţi la 

Dumnezeu. Tocmai astfel se extinde conştiinţa. 

A te gândi la marea cauză primordială, la marele 
centru al creaţiei face mai mult decât toate bunurile» 

materiale de care dispunem pe pământ. 

Când te gândeşti la Dumnezeu, energiile te întineresc 
şi fizic, şi mental. 

Când o fiinţă spune că nu s-a gândit la Dumnezeu, 
aceasta este asemenea unui orfan de tată şi de mamă care 
rătăceşte în zdrenţe, fără adăpost. Ea devine o pradă 
uşoară pentru paraziți şi îşi pierde direcţia vieţii. Vorbesc 
în mod simbolic. Traduc: când un om nu se mai gândeşte la 
Dumnezeu, devine vulnerabil şi este atacat de fiinţe 

obscure, înapoiate. 

Un om nu poate să dobândească nimic dacă nu se 
roagă. Rugaţi-vă să primiţi mai multă lumină în conştiinţă! 

Nu există fiinţe mai cultivate decât îngerii. Faza 
următoare în care va intra omenirea este faza de îngeri. 
Atunci corpurile noastre grosolane vor fi transformate în 
corpuri dinamice. Vor fi formate din materie mai fină. Cum 
va fi aceasta creată? Prin rugăciune, contemplare şi 
meditaţie. Altfel spus, rugăciunea este o metodă de 
organizare a corpului spiritual, corpul nou în care va trăi 
omul. 

Îi întreb pe savanții şi pe filosofii de astăzi de câte ori 
pe zi îşi amintesc de Dumnezeu. Cauza necazurilor 
oamenilor din prezent constă în faptul că nu-şi amintesc de 
Dumnezeu. Rugăciunea este o metodă pentru rezolvarea 
celor mai grele probleme.  lIndoiala, suspiciunea, 
neîncrederea, incredulitatea şi alte gânduri şi sentimente 
negative sunt cauza celor mai multe maladii ale omului. 
Prin rugăciune, el reuşeşte să învingă aceste stări 
negative. Rugăciunea are o forţă magică. 

Este de ajuns să rostiţi un verset din Evanghelie 
însufleţiţi de dorinţa de a-l înţelege, pentru ca Hristos să 
vă ajute. El va aduce lumină în mentalul vostru şi vă va 
rezolva problemele. 

Rugăciunea creşte vibraţiile aurei omului. Astfel el 
devine invulnerabil la influenţele inferioare din jur. Prin 
rugăciune, omul îşi creează o protecţie faţă de angoasele şi 
terorile lumii şi ele nu-l mai pot afecta. 

Când un om se roagă pentru realizarea unei dorinţe 
legate de bine, lumea invizibilă îi vine întotdeauna în 
ajutor. Dacă eşti bolnav, roagă-te la Dumnezeu, şi curând 
te vei vindeca. Nu există ceva pe lume cerut de oameni ce 
Dumnezeu să nu împlinească. Lumea este rezultatul 
dorințelor acestor mici fiinţe. Dumnezeu a 


făcut tot ce au dorit ele. 
Dacă toate fiinţele îşi întorc faţa spre Dumnezeu 

zicând „Doamne, am încercat toate metodele ca să 
îndreptăm lumea, arată-ne cum să reuşim” şi se roagă din 
inimă, El le va arăta acea cale. 

Este o cale foarte simplă şi, îndată ce o vor folosi, 
Dumnezeu va veni în lume şi le va ajuta. 

Nu există în lume fiinţă vie, mică sau mare, al cărei 
apel să nu primească răspuns de la Dumnezeu. Nu există 
vreun caz în care Dumnezeu să nu fi răspuns la proasta 
funcţionare a  „scrisorilor” voastre. Aveţi grijă să 
funcţioneze bine! Corespondenţa pleacă la ora lumii 
invizibile, dar, înainte de a ajunge pe pământ, scrisorile se 
pierd undeva şi le veţi primi cu o întârziere de câteva luni. 

Este frumos când omul e conştient că ocupă un loc în 
mintea lui Dumnezeu. În acest caz, toate cererile lui vor fi 
acceptate. 

Cereţi-i lui Dumnezeu să trăiască în voi şi să se 
manifeste prin voi. Numai el îi transfigurează pe oameni. 

Toţi oamenii caută sensul vieţii. Sensul vieţii constă» 

În comuniunea cu Dumnezeu. 

Orele cele mai favorabile pentru rugăciune sunt 
primele după miezul nopţii, de exemplu, între 3 şi 5. Diacul 
zice: „Doamne, te chem în fiecare dimineaţă. Asta 
înseamnă că devreme, înainte de răsăritul soarelui, voi 
face lucrul cel mai important, mă voi uni cu marele centru 
al creaţiei ca să dobândesc energia necesară realizării 
muncii mele în ziua care urmează. Oriunde merge, 
indiferent de activitatea pe care o va desfăşura, omul are 
nevoie de energie. Dacă se lasă influenţat de lume, aceasta 
îl face să deraieze de pe linia vieţii sale. Când te trezeşti 
dimineaţa, vei avea un gând esenţial, te vei deschide ca o 
floare. Hristos petrecea nopţi întregi rugându-se. De ce? 
Pentru că în acele ore de rugăciune se umplea, se 
reîncărca cu energie ca un acumulator, înlocuind-o astfel 
pe cea consumată în cursul zilei. 

Omul trebuie să se roage, să lucreze asupra lui, ca să 
se pregătească pentru noul care vine astăzi în lume. 

Cât timp trebuie să ne rugăm? Constant. A te ruga nu 

înseamnă a-ţi întrerupe activitatea şi a nu face altceva 
decât să te rogi toată ziua. Poţi să te mişti, să lucrezi 
rugându-te. Activitatea nu exclude rugăciunea. Poţi să te 
rogi fără întrerupere. Numai cel care trăieşte în legea 
iubirii are aplecare spre rugăciune. Orice ar face, se roagă 
întruna. 

Altfel spus, în viaţa fiinţei care iubeşte, totul este 
rugăciune. Mama spune că n-are timp să se roage, pentru 
că este prea ocupată cu copiii. Cel care taie lemne zice că 
nu-i rămâne timp pentru rugăciune din cauza muncii sale. 
Cel care scrie pretinde acelaşi lucru. Fiecare spune că nu-i 
rămâne timp pentru rugăciune, contemplare şi reflecţie. 

Primul lucru pe care trebuie să-l facem înainte de 
toate este să ne rugăm, restul trebuie făcut după aceea. Ca 
să poţi lucra, ai nevoie întâi să respiri. Altfel îţi va fi 
imposibil să-ţi faci treaba. Cei care nu se roagă nu sunt 
discipoli buni. Cei mai leneşi, cei mai incapabili, cei mai 
puţin înzestrați sunt discipolii care nu se roagă. 

Daţi-i o temă de dezvoltat unui elev leneş, şi el va 
spune: „De unde a mai scos şi subiectul acesta?!” Vă veţi 
ruga şi când sunteţi mulţumiţi, şi când sunteţi supăraţi sau 
când aveţi conştiinţa încărcată. 

Ne putem izola chiar în mijlocul mulţimii. Izolarea nu 
este un proces extern. 

Vă dau o regulă: Există pentru fiecare un val divin 
care îl ajută să-şi ia avânt. Când te trezeşti dimineaţa, nu 
te grăbi să mergi imediat la muncă. 

Opreşte-te, fă un efort interior ca să vină acel val 
divin, şi numai după aceea să pleci la muncă. E posibil să 
fii omul cel mai incult, dar, dacă te-a vizitat Duhul Sfânt, 
din tine va ieşi întotdeauna ceva. 

Dacă gândirea, sentimentele şi fapta nu participă la 
rugăciune, atunci ea nu e autentică. A intra în cămăruţa ta 
secretă înseamnă a pătrunde în sufletul tău curat. 

Exact în acel moment, vei înţelege sensul profund al 
lucrurilor şi de ce trăieşti. Cu cât conştiinţa este mai 
elevată, cu atât mai mare este precizia rugăciunii. 


Când o persoană se găseşte într-o situaţie dificilă, o 
sfătuiesc să se roage ca să intre în legătură cu fiinţele 
inteligente care o pot ajuta. Unii zic că se roagă, dar nu 
primesc niciun răspuns. Cauza este conştiinţa lor, care nu 
e trează. Conştiinţa omului este ca o staţie de radio care 
primeşte şi emite unde sonore în spaţiu. Savanţii spun că 
deasupra pământului există o centură care provoacă 
devierea undelor şi le împiedică să urce. Astfel s-ar putea 
explica faptul că rugăciunea unor persoane nu reuşeşte să 
se ridice mai sus decât ele. Cu cât conştiinţa unei persoane 
este mai trează şi mai elevată, cu atât mai mare este 
probabilitatea ca rugăciunea ei să fie primită. 

Ce i se cere omului ca să poată intra în comuniune, în 
comunicare cu lumea invizibilă? Să aibă propria staţie 
radio. Şi o are. Când vă îndreptaţi gândurile de rugăciune 
în sus, va trebui să luaţi seama la undele negative: 
îndoiala, incredulitatea, neiubirea sunt unde feroce care se 
formează în lumea astrală. Ele au o influenţă nocivă asupra 
minţii omului. Dificultăţile din viaţa omului sunt atacuri ale 
acestor unde feroce. Ele» 

creează şi obstacole în calea dorințelor de bine. 

Omul se roagă mai bine când e chinuit. Când eşti 
supus la suferinţe, încercări şi persecuții mari, te rogi aşa 
cum trebuie. 

Atâta timp cât vatra inimii nu e caldă, rugăciunea nu 
poate să ajungă până la Dumnezeu. 

Omul nu se poate ruga într-un loc impur. Trebuie să 
mergeţi într-un loc curat. 

Rugăciunea trebuie să fie „emisă” dintr-un loc pur. 
Rugăciunea pe care omul o adresează lumii invizibile 
trebuie să fie concretă în formulare. Altfel seamănă cu o 
cerere în care nu se spune ce se doreşte şi care rămâne 
fără rezultat. 

Dacă aş începe să mă rog acum, i-aş cere lui 

Dumnezeu forţa, cunoaşterea, înţelepciunea, iubirea, 
adevărul şi libertatea. Când omul se roagă, trebuie să 
ceară foarte puţin, dar, în acelaşi timp, ceva de care are 

nevoie cel mai mult. Rugăciunea este primită când e 
conformă cu voinţa divină. 
x 


Faceţi următoarea experiență. Concentraţi-vă şi 
ziceţi: „Doamne, sunt pregătit să împlinesc pe loc voinţa 
ta, care însufleţeşte tot ce trăieşte în lume”. Sau: „Dacă 
găsesc îndurare în faţa Ta, fă să simt bucuria Ta în numele 
iubirii, înţelepciunii şi adevărului Tău”. Ştiţi ce veţi simţi? 
Veţi simţi un tresărit de bucurie aşa cum n - fiii o aţi mai 
simţit niciodată. Vă veţi simţi renăscând. 

— fi 

Omul poate fi transfigurat într-o clipă. Întoarce-ţi faţa 
spre Dumnezeu şi spune-i: „Doamne, aşază-mă în focul 
iubirii Tale”. Sau: „Doamne, ce vrei să fac pentru ca 
împărăţia Ta să izbândească pe Pământ şi numele Tău să 
fie sfinţit printre oameni?” 

O lege importantă spune că, atunci când rogi o fiinţă, 
ruga ta dobândeşte putere magică doar dacă este însoţită 
de iubirea pe care i-o porţi acelei fiinţe. 

Să ne concentrăm acum cinci minute şi să trimitem 
un gând bun spre lumea întreagă. 

Potrivit legii, dacă trimiteţi acest gând aşa cum 
trebuie, acţiunea pe care o veţi face prin intermediul lui va 
fi, poate, echivalentă cu ceea ce aţi împlinit în întreaga 
voastră viaţă. 

CELE DOUĂ LEGI 

Oamenii de astăzi trăiesc în iluzie aşteptând iubirea 
unii de la alţii. Deschideţi-vă inimile dinaintea lui» 

Dumnezeu, dinaintea iubirii Lui şi atunci vă vor iubi 
şi oamenii. 

Ei reprezintă pluralitatea prin care se manifestă 
Dumnezeu. Ca să-i cunoaşteţi pe ceilalţi oameni, trebuie 
să-l cunoaşteţi întâi pe Cel Unic. Aşadar, ca să înţelegeţi 
pluralitatea, trebuie să înţelegeţi întâi unicitatea. Şi eu mă 
apropii de voi prin El, prin Dumnezeu. 

Când oamenii nu vă înţeleg, aceasta înseamnă că nu- 
L înţelegeţi pe Dumnezeu. Când oamenii se îndoiesc de 

voi, aceasta înseamnă că vă îndoiţi de Dumnezeu. 

Atitudinea ta faţă de Dumnezeu va genera aceeaşi 
atitudine din partea oamenilor faţă de tine. 

lată cum sună următoarele două legi. 

Prima: când oamenii te iubesc, aceasta dovedeşte că 
îl iubeşti pe Dumnezeu. 

A doua: când îi iubeşti pe oameni, aceasta dovedeşte 
că Dumnezeu te iubeşte. 

Aici este nevoie de o mică lămurire. Când spun că 

Dumnezeu te iubeşte, asta se înţelege în alt sens. 

Iubirea pe care Dumnezeu o are pentru tine este 
imuabilă, dar, prin expresia „Dumnezeu te iubeşte” se 
înţelege că eşti receptiv la iubirea Lui. 

Aşadar, atitudinea celorlalţi faţă de tine depinde de 
atitudinea ta faţă de Dumnezeu. 

x 

Când atitudinea ta față de Dumnezeu este corectă, 
toate persoanele se comportă bine cu tine. Dacă iubeşti 
oamenii, aceasta Înseamnă că ai primit iubirea divină 
corect, în plenitudinea ei. Există două moduri de a face 
cunoştinţă cu o familie: dacă-i iubeşti pe copii, tatăl te va 
iubi; dacă-l iubeşti pe tată, copiii vor începe să te iubească. 

Făcând cunoştinţă cu copiii, făcându-le servicii, vei 
atrage atenţia tatălui lor. Traduc: semenii noştri sunt copiii 
lui Dumnezeu. Fiind în slujba semenilor tăi, copii ai lui 
Dumnezeu, stabileşti relaţii cu Dumnezeu. 

CAUZELE PSIHICE ALE BOLII 

Dacă alimentele stau mult în stomac fără să fie 
digerate, se formează substanţe toxice, care se răspândesc 
în tot organismul şi otrăvesc sângele. Acelaşi lucru se 
întâmplă şi cu inima. Dacă în inimă se acumulează dorinţe 
neîmplinite, nerealizate, ele nu pot fi asimilate, ceea ce 
provoacă astfel crearea de toxine astrale. Acelaşi lucru se 
produce când fiinţa omenească reţine în ea gânduri ce nu 
se pot realiza. Şederea lor prelungită în creier provoacă 
formarea de toxine mentale. Prezenţa acestor toxine în 
organism este prima condiţie a bolilor. 


Legea este următoarea: O viaţă corectă purifică 
sângele. Când omul introduce un gând impur în intelect 
sau un sentiment impur în inimă, sângele îşi pierde 
puritatea. Gândurile şi sentimentele impure creează 
maladii. Tulburările paralizează intelectul, inima şi corpul. 
Unele boli sunt rezultatul unor tulburări survenite la 
nivelul intelectului, altele, la nivelul sentimentelor. Când 
sunt de ordin sentimental, tulburările afectează ficatul, 
vasele sangvine, inima etc. Tulburările sunt şi ele generate 
de lipsa de iubire. 

Dacă o persoană simte gelozie, îndoială, suspiciune, 
mânie sau are alte gânduri şi sentimente negative, trebuie 
să găsească modalitatea de a le transforma. În caz contrar, 
se va îmbolnăvi. Pentru fiecare gând sau sentiment negativ 
din tine, creează un gând sau un sentiment pozitiv, care îl 
va neutraliza şi îl va transforma pe primul. 

Orice indispoziţie a spiritului influenţează sănătatea. 
Discipolul trebuie să cunoască originea bolii sale, să ştie 
dacă are caracter fizic, spiritual sau mental. 

Când oamenii îşi pierd iubirea, pune stăpânire pe ei 
tuberculoză. Cauzele tuturor bolilor, tarelor şi necazurilor 
din viaţă sunt spirituale. Dacă vreţi să fiţi sănătoşi, 
menţineţi în intelect gânduri pozitive şi în inimă 
sentimente pozitive. 

Cauzele multor boli se ascund în subconştient. Ele 
sunt resturi ale trecutului pe care trebuie să le depăşiţi. 

Vederea nu slăbeşte din cauza lacrimilor, ci din prea 
multă durere. Un om îşi pierde avuţia, altul, un fiu sau o 
fiică, şi nu reuşeşte să uite această pierdere. Tot gândindu- 
se la ce a pierdut, omului îi scade treptat vederea. 
Senzaţia că ne strânge ceva de piept este cauzată de o 
dizarmonie a sentimentelor. Senzaţia de greutate în 
stomac este provocată de o dizarmonie a acţiunilor. 

Există boli cauzate de lipsa iubirii, altele, de 
ignoranță, de nerespectarea regulilor elementare de 
igienă. Unele sunt provocate de faptul că persoanei nu-i 
place adevărul, că slujeşte minciuna. Altele sunt rezultatul 

diferitelor griji. 

În general, bolile apar când vibraţiile organismului 
scad. 

El devine o pradă uşoară şi atunci fiecare cauză 
neînsemnată exterioară este capabilă să provoace o stare 
maladivă. 

Regula este următoarea: pentru ca organismul să 
învingă boala, vibraţiile lui trebuie să fie ridicate. 

Nu uitaţi că fiecare boală este consecinţa unei» 

Infracţiuni comise fie în trecut, fie în viaţa prezentă. 
În loc să scadă, numărul bolilor creşte. Şi va continua aşa 
până când oamenii vor deveni conştienţi de necesitatea de 
a căuta cauzele şi de a le înlătura. 

Un domn mi-a povestit ce a trăit el. „De zece ani 
eram supărat pe mama şi pe tata. În acest timp, pe corp 
îmi apăruse un furuncul, de care nu reuşeam să scap. 
După ce a trecut, a apărut altul. Şi tot aşa, am suferit în 
aceşti zece ani de furuncule. M-am vindecat când am făcut 
pace cu părinţii”. În acest caz, energia urii se acumulase în 
furuncule, apoi a fost expulzată din corp. 

Reumatismul, de exemplu, în afara cauzelor pur 
fizice, este provocat şi de cauze psihice. Aceste cauze sunt 
înrădăcinate în gânduri, în sentimente şi în voinţă. În viaţă, 
orice gând negativ, orice sentiment negativ, orice acţiune 
negativă se manifestă sub formă de reumatism, de 
furuncule sau alte afecţiuni. 

Atenţie la teamă, ură, îngrijorare, invidie, gelozie şi 
la alte stări negative! Ele creează otrăvuri şi depuneri în 
organism. 

Boala poate să apară când o persoană nu s-a 
reconciliat cu alta care s-a stins din viaţă. Un preot bolnav 
a venit să mă vadă. Părea speriat. l-am spus că avea 
decedată o persoană apropiată cu care nu se înţelesese pe 
când era în viaţă. „Boala ta e cauzată tocmai de acea 
persoană. A recunoscut că îşi bătea mama şi din pricina 
asta murise. L-am sfătuit să se împace cu mama lui, ca să 
se poată vindeca. „Cum aş putea să fac asta? m-a întrebat. 

„Vei mărturisi totul în faţa lui Dumnezeu şi a mamei tale, 
recunoscând că nu era bine ce făceai. 

Bolile sunt un instrument educativ de care se 
foloseşte natura. Ea îi dă lecţii omului. Când suferă de o 
maladie, persoanele nemiloase, aspre devin mai blânde, 
mai tandre, mai sensibile. Fiecare boală este urmată de o 
mică ameliorare a caracterului omului. 

CALITĂŢILE IUBIRII DIVINE 

a 

Un om eu concepţii obişnuite nu e capabil să 
manifeste iubirea divină. Doar când e inspirat de o fiinţă 
avansată, măcar o clipă, devine capabil să manifeste 
iubirea divină. 

V-am vorbit deja despre iubire, dar nu v-am spus 
niciodată esenţialul. 

Sunt doar la începutul acestui subiect. Ştiţi cum veţi 
deveni dacă rostesc cuvântul „iubire” aşa cum trebuie? Vă 
veţi ilumina, veţi radia, înveşmântaţi în forme de îngeri. 

Totul în lume este o manifestare a iubirii. Dar puţini 
ştiu ce este ea cu adevărat. Există o realitate exterioară 
lumii fizice. E ceva exterior voinţei, înţelegerii şi inimii 
voastre. Are doar puncte de contact cu ele. În condiţiile 
actuale, iubirea acţionează temporar din exterior până 
când organismul omului se acomodează cu ea. Motivul este 
că, dată fiind compoziţia lui actuală, organismul omului nu 
este în stare să-i suporte vibraţiile puternice. 

Nu explicaţi ce este iubirea, explicaţi-i manifestările. 
Iubirea este singurul lucru pe care omul nu-l poate explica. 
Nu puteţi explica pâinea câtă vreme n-aţi mâncat din ea. 

Nu puteţi explica apa câtă vreme n-aţi băut din ea. 
De acum înainte, oamenii vor începe să vină spre iubire. 
Ea este forţa cea mai mare şi cea mai inteligentă din lume. 
Pătrunzând în fiinţă, aduce manifestările cele mai elevate 
şi cele mai frumoase ale spiritului. Iubirea este întâi 
apanajul marilor învăţători, marilor discipoli, marilor 
credincioşi, apoi al marilor neofiţi şi, în cele din urmă, al 
oamenilor obişnuiţi. 


Există în lume ceva mai mare decât cunoaşterea. 
Este iubirea. 

Dacă vreţi să descoperiți sensul intrinsec al 
lucrurilor, să vă eliberaţi de limitările vieţii, trebuie să-l 
iubiţi pe Dumnezeu. În realitate, iubirea este drumul ce 
duce la adevărata cunoaştere. Nu vă ocupați de acea iubire 
care înrobeşte oamenii. Acea iubire se află în lume şi aţi 
simţit-o. Iubirea divină nu creează contradicții în viaţă. Ea 
vă face să deveniți puternici. Vă face gândurile tenace. 

lubirea divină începe ca în exemplul următor. Un 
prieten vine să vă vadă şi vă citeşte două strofe dintr-un 
poem scris de el. Puneţi-vă în locul lui, bucuraţi-vă ca şi 
cum le-aţi fi scris voi. Numai că voi ascultați i i 
nemulţumiţi, zicându-vă: „De ce nu le-am scris eu?”. 
Cineva face un desen şi vi-l arată. Bucuraţi-vă. Nu ziceţi -, 
„De ce nu l-am făcut eu?”. Altul primeşte o moştenire; să 
vă pară bine pentru el. Altcineva s-a îmbrăcat cu haine 
frumoase; fiţi mulţumiţi pentru el. Trebuie să consideraţi 
gândurile şi dorinţele fraţilor voştri ca şi cum ar fi ale 
voastre, trebuie să fie sfinte pentru voi. 

Deschideţi în voi o cale pentru iubire. Aceasta 
înseamnă „aşezarea lui Dumnezeu în locul cel mai înalt din 
sufletul vostru”. 

Ideea voastră fundamentală trebuie să fie 
următoarea: să iubiți aşa cum vă iubeşte Dumnezeu. 

Dacă intraţi în lumea divină cu iubirea omenească, 
nu veţi ajunge la nimic. 

Omul care are această iubire nu cedează ispitei, 
seducţiei. Este una dintre calităţile iubirii divine. 

Ii 

Nimeni nu e capabil să-l ducă în ispită pe cel care are 
iubirea în suflet. 

Cel care are iubirea divină este invulnerabil. 

Animalele sălbatice recunosc şi ele iubirea. Când o 
întâlnesc, se trag înapoi. 

Când iubirea trece dintr-o lume în alta, creează 
suferinţă. Cel care înţelege această lege nu se 


descurajează niciodată. 

Când discipolul doreşte a dobândi cunoaşterea pe 
care o aduce iubirea, trebuie să se lepede de veşmintele 
vechi, adică de toate suferinţele sale inutile şi să renunţe 
la egoism. 

lubirea este prima condiţie a autodefinirii fiinţei 
omeneşti. 

A iubi înseamnă a fi în armonie cu lumea divină a 
iubirii, cu lumea iubirii îngerilor şi cu lumea omenească a 
iubirii, adică cu toate fiinţele binelui. 

Omul trebuie să ştie să-şi manifeste iubirea divină. 
Ea se manifestă în mii de feluri diferite pe care el trebuie 
să le cunoască. 

DARURILE IUBIRII 

Ti e foame, vrei să-ţi satisfaci dorinţa de a mânca.»"» 

Ţi-e sete, vrei să-ţi satisfaci dorinţa de a bea. 
Aceasta»"» 

este iubirea. Când va intra în inima ta, va trezi în tine 
dorinţa de a lucra. 

x 


Ce este iubirea? Este o poartă care îţi permite să 
mergi spre Dumnezeu. 

Ura este şi ea o poartă, dar una prin care îl părăsim 
pe Dumnezeu. 

Dacă în această lume nu reuşeşti să intri în 
Dumnezeu, nu vei putea deloc în lumea cealaltă. Numai 
iubirea va putea face să intre în tine ceea ce e sublim şi 
nobil. 

Este de ajuns ca omul să primească o frântură de 
iubire ca să simtă un avânt în cugetul lui. În iubire există 
lumină, bucurie, expansiune, viaţă, condiţii de evoluţie şi 
posibilităţi de a vă bucura de toate binefacerile. 

Iubirea împarte chiar şi cele mai mici fărâme. 

Acolo unde lipseşte iubirea, sunt prezente suferinţele 
şi moartea. 

Când îi iubeşti pe nemuritori, vei deveni nemuritor. 
Când iubeşti, dobândeşti ceva. 


Iubirea aduce consolare. Dacă vreţi să fiţi consolati, 
aplicaţi iubirea în viaţă. 

Când iubirea îl vizitează pe sărac, acesta devine 
bogat, în iubire vă extindeţi şi urcați mai sus. În neiubire 
vă micşoraţi şi coborâţi. 

Cel care iubeşte se înalţă. 

Toţi oamenii se înalţă prin trei lucruri: prin iubire, 
prin înţelepciune şi prin adevăr. Nu există excepţii. În 
întreaga istorie a creaţiei nu există fiinţă care să poată 
spune că s-a înălţat altfel. 

Ce este iubirea? Ceva ce câştigă întotdeauna. 

Ce este ura? Ceva ce pierde întotdeauna. 

Dacă cineva mă iubeşte, câştigă. Dacă iubesc pe 
cineva, şi eu câştig. 

De ce nu reuşiţi să vă realizaţi dorinţele? Pentru că 
nu cunoaşteţi încă iubirea în plenitudinea ei. Când omul 
are iubire, obţine cu uşurinţă restul. 

Sănătatea se obţine mulţumită iubirii. 

Li 

Neiubirea n-a contribuit încă la nimic. Neiubirea este 
o forţă sustrasă iubirii şi folosită în altă direcţie. Neiubirea 
va osteni şi va avea nevoie de odihnă. Nevoia de odihnă 
arată că trebuie să venim spre iubire ca să ne alimentăm 
din forţele ei. 

Când iubirea îţi vorbeşte, ai totul. Nu există suferinţă 
mai mare decât cea provocată de faptul că iubirea nu-ţi 
mai vorbeşte. Şi, când nu ne vorbeşte, o face din cauza 
lipsei noastre de înţelegere. 

Iubirea vine şi totul e aproape; când pleacă, totul e 
departe. Când soarele străluceşte, totul e clar; când apune, 
totul devine neclar. 

Trebuie să profitaţi de cele mai mici daruri ale iubirii. 
Să nu vă doriţi să aveţi daruri mari de la iubire. 

Ii 

A iubi este lucrul cel mai greu şi, în acelaşi timp, cel 
mai uşor. Unii vor spune că e uşor să pui în practică 
iubirea. E uşor pentru cel care ştie, dar greu pentru cel 

care nu ştie. 

Fiinţele iubirii au totul din abundență. Ea este oii 
forţă magică. 

Îndată ce omul intră în iubirea divină, intră în 
legătură cu binefacerile şi le împarte semenilor. 

În iubirea omenească totul moare. 

Numai iubirea dă din ea însăşi. Tot ce avem îi 
datorăm ei. Iubirea dăruieşte întotdeauna, curge mereu şi 
nu seacă niciodată. Iubirea spune: „lau totul şi dăruiesc 
totul”. Ca să reuşiţi s-o înţelegeţi, trebuie să dăruiţi. 

* 

În iubirea divină manifestată şi realizată: încolțeşte 
binele, creşte dreptatea, înfloreşte adevărul, înţelepciunea 
îşi arată roadele. 

Nu putem să înţelegem înţelepciunea şi adevărul fără 
iubire. Iubirea dă avânt gândirii. 

Iubirea nu este atentă numai la formele exterioare. 
Atâta timp cât acorzi atenţie doar formelor exterioare, 
trăieşti într-o lume fizică. Atunci când eşti atent la 
conţinut, eşti într-o lume spirituală. Când eşti atent la 
sens, eşti într-o lume divină. 

Poţi vedea o fiinţă doar dacă o iubeşti. Numai fiinţa 
care iubeşte poate să vadă. Cel care nu iubeşte vede ca 
prin ceaţă. Nu vede şi nu aude. 

Când ajungi la iubire, trebuie să renunţi la tot ce 
cunoşti. Nu-i vei vorbi despre suferinţe, nu-i vei vorbi 
despre nimic. Nu vrea să-i vorbeşti despre trecut. Nu vrea 
să cunoască nimic nici despre viitor. 

Fiecare uşă deschisă vorbeşte despre iubirea 
înţeleasă. Fiecare uşă închisă vorbeşte despre iubirea 
neînţeleasă. Spunem despre cineva că „are inima închisă”. 
Nu bateti la inimi închise. Un om vrea să fie 

* 

bogat, important, puternic. E o inimă închisă. Aceste 
lucruri n-au nimic în comun cu iubirea. Unii cred că, dacă 
se îmbracă bine, dacă au cunoştinţe, vor fi iubiţi. 
Cunoaşterea este slujnica iubirii. 


Ea nu te va duce deloc la iubire. Cunoaşterea îi 
slujeşte iubirii ca mijloc de transport. 

lubeşti o persoană. Ea este un cuvânt în limbajul 
iubirii. Toţi oamenii sunt cuvinte ale iubirii. Pentru că aici, 
pe pământ oamenii nu sunt buni, nu mai sunt cuvinte ale 
iubirii, şi asta provoacă contradicții. 

Iubirea este actul cel mai liber al sfinţeniei. 

* 

Cine vrea să vorbească despre iubirea divină trebuie 
să aibă calităţi de erou. Care este sensul iubirii, rolul ei? 
Să-l înveţe pe om să trăiască în mod corect. 

Există zile speciale ale iubirii pe care numai noi le 
ştim. 

lubiţi fără patimă. Aş fi vrut să vă transmit starea 
unui suflet plin de iubire şi de credinţă vie în Dumnezeu. 
Ce frumos e veşmântul pe care îl poartă! Nu există nimic 
mai frumos decât să găseşti o fiinţă în inima căreia trăieşte 
iubirea divină. E ca şi cum ai fi găsit o piatră prețioasă sau 
un izvor. Aceasta trebuie să fie imaginea pe care să o aveţi 
despre iubire. 

Dacă ajungi în deşert cu iubirea divină, ea îl va 
transforma în grădină. 

Iubirea e cea mai puternică, este o forţă. Nicio forţă 
exterioară nu este capabilă să-i reziste. 

Ingerii se înclină în faţa iubirii. Când iubirea începe 
să vorbească prin intermediul unei fiinţe, aceasta din urmă 
devine puternică. Puternic este cel care are iubire. Nu e 
capabil de nimic dacă iubirea nu acţionează în el. Fără 
iubire, nu există forţă, sănătate, viaţă. Ştiu cât timp va 
rămâne cu mine o fiinţă, totul depinde de forţa afecțiunii 
sale. Când iubim, rămânem mai mult. 

Iubirea este primăvară, neiubirea este iarnă. 
Neiubirea poate fi comparată cu apusul soarelui, iubirea, 
cu răsăritul soarelui. Iubirea e un foc pe care nimeni nu-l 
poate stinge. Când te-ai aprins de focul iubirii, vei arde 
veşnic. 

Toate legăturile pot să dispară, legătura iubirii, 

niciodată. 

Acolo unde e iubire, totul se poate realiza. Acolo 
unde nu e iubire, totul se distruge. 

Omul trebuie să trăiască în iubire aşa cum trăieşte în 
lumină şi în aer. 

Omul iubirii nu cedează ispitei, dar nici nu-i duce pe 
ceilalţi în ispită. 

Când omul slab apare pe drumul iubirii, aceasta îl 
ocoleşte, ca să nu-l strivească. 

Pentru toţi cei care nu cunosc iubirea, Dumnezeu are 
retorte speciale. li va educa. 

Când pomul începe să te iubească, se schimbă, dă 
fructe mai bune. Dacă te apropii de un izvor care te 
iubeşte, el începe să clipocească, să curgă mai cu putere. 
Dacă nu te iubeşte, debitul îi scade. În spatele izvorului stă 
o fiinţă inteligentă care te iubeşte. 

Dacă mâna unei persoane începe să te iubească, ea 
te iubeşte, sau persoana căreia îi aparţine? 

Lumea suferă din cauza iubirii mici şi prosperă 
mulţumită iubirii mari. 

x 

Sensul vieții constă în cucerirea permanentă a iubirii. 

GLASUL DINLĂUNTRU 

În interiorul invizibilului, în străfundul creației, 
Domnul lucrează în taină în mintea şi inima oamenilor. 
Acţionează în fiecare celulă, calmează durerile, pune capăt 
tânguirilor şi gemetelor în lume. Va veni ziua în care va 
pune totul în ordine. El zice: „Nu-ţi fie teamă, aşteaptă 
puţin, fii răbdător, n-o să-ţi mai fie rău”. Când ţi-e foame, 
El îţi spune: „Peste puţin timp, vei avea pâine”. 

Nu există stare mai bună decât cea în care simţi 

x 

prezența lui Dumnezeu în adâncul sufletului. Eşti 
bolnav şi înăuntrul tău el îţi spune: „Nu-ți fie teamă, 
curând te vei vindeca” şi tu te vindeci. Treburile ți se 
încurcă, şi atunci Dumnezeu îţi zice: „Nu-ţi fie teamă, se 
vor aranja”. Şi chiar se aranjează. În zilele cele mai grele 

ale vieţii tale, El îţi spune. „Nu-ţi fie teamă, totul se va 
rezolva”. 

Apa luată de la izvor astăzi are mai mare importanţă 
decât cea luată în trecut. Este important ce ne spune 
Dumnezeu astăzi. În trecut, mama îi vorbea copilului în alt 
fel. Astăzi el a crescut, şi ea îi vorbeşte în alt mod. Dar, 
indiferent că e mare sau mic, aceste două feluri de a-i 
vorbi nu sunt contradictorii. 

Cine ne împinge spre ce este sublim şi nobil? 
Dumnezeu. Divinul din noi, acel glas lăuntric care ne 
vorbeşte este Dumnezeu. El vorbeşte înăuntrul tuturor 
oamenilor. Când o persoană nu vrea să cedeze, glasul 
lăuntric îi zice: „Cedează, dăruieşte!” Uneori, glasul 
lăuntric spune: „Nu e bine ce faci”. 

Eşti mulţumit, te bucuri. Bucuria ta este cuvântul lui 
Dumnezeu. 

Dumnezeu le vorbeşte tuturor. Toţi îl aud când le 
vorbeşte. Când Dumnezeu începe să-i vorbească unui om şi 
chiar dacă îi spune un singur cuvânt, acesta face mai mult 
decât tot ce a putut omul să aibă până în acel moment. 

Numai Dumnezeu îl învaţă pe om. Vă doresc ca 
Dumnezeu să vă spună un cuvânt pe zi. Vă doresc să fiţi 
treji când vă vorbeşte. Vă va spune doar un cuvânt. Dacă 
nu-l percepeţi, veţi pierde totul. Când Dumnezeu le 
vorbeşte oamenilor, cei mai mulţi dintre ei dorm. Când le 
vorbesc îngerii, şi atunci dorm. 

Suferințele dezvoltă auzul omului ca să poată primi 
vibraţiile cele mai fine ale glasului divin. Aţi venit pe 
pământ ca să învăţaţi arta de a asculta glasul lui 
Dumnezeu. Acum începe viaţa pentru voi. 

Ascultaţi glasul lăuntric care le vorbeşte inimilor 
voastre. Este glasul lui Dumnezeu. Nu există fiinţă pe 
pământ căreia să nu-i vorbească acel glas. 

Dacă puneţi în practică iubirea, îngerii vor începe să 
vă viziteze, aducându-vă zilnic o scrisoare de iubire de la 
Tatăl vostru. 

Când Atotputernicul începe să i vorbească unui om, 

în mintea lui apare o lumină mare, inima i se lărgeşte şi 
începe să-i iubească pe toţi oamenii, toate animalele, 
florile, copacii, păsările. Totul e frumos pentru el. 

Ascultă ce-ţi spune Dumnezeu astăzi. Fii mulţumit de 
ce ţi-a spus în trecut. Ne închipuim că a vorbit cândva şi 
nu mai vorbeşte astăzi. Nu-i adevărat. Dumnezeu vorbeşte 
şi acum, dar, când faci o greşeală, nu-i auzi clar cuvântul, 
eşti indecis, eziţi. Dumnezeu le vorbeşte tuturor fiinţelor, 
le vorbeşte tot timpul. 

Toate gândurile, toate sentimentele şi acţiunile 
omului se reflectă în conştiinţa divină, şi atunci Dumnezeu 
îi vorbeşte. 

Astfel conştiinţa omului se reflectă constant în 
conştiinţa divină, şi aceasta din urmă îi vorbeşte omului. 
Asta înseamnă că acea conştiinţă divină se reflectă şi ea în 
conştiinţa omului. 

IUBIREA NECUNOSCUTĂ 

Cineva pusese pe masa maestrului un măr mare şi 
frumos. Acesta a aruncat o privire scurtă spre fruct, a 
zâmbit şi a zis: 

— Un înger vine la voi şi vă aduce o binefacere sau 
un ajutor şi pleacă. Nu-i ştiţi numele. Comportaţi-vă şi voi 
la fel. 

Iubirea nu are mult timp ca să vă povestească ce 
este, care e numele ei. Este foarte ocupată. Din această 
cauză, îşi lasă binefacerile şi pleacă. 

Să iubeşti fără ca oamenii să ştie. E bine şi pentru 
tine. 

Cel care dăruieşte iubire nu trebuie să vorbească 
despre asta. Cel care o primeşte nu trebuie nici el să 
vorbească. Atunci când cineva iubeşte, să fie secret, 
ceilalţi nu trebuie să ştie. 

Uneori doriţi să le spuneţi celorlalţi cum a apărut 
iubirea în voi. 

Să nu vorbiţi despre ea. Iubirea nu doreşte să vă 
audă spunând ce v-a dezvăluit. Dacă e nevoie, o va spune 
ea celorlalţi. Slăbiciunea lui Iacob nu consta în iubirea lui 

pentru Iosif, ci în faptul că îşi exprimase iubirea în faţa 
fraţilor lui Iosif. Ei n-ar fi trebuit să ştie despre iubirea lui. 
Asta i-a fost greşeala. 

Iubirea ideală este dezinteresată. Puteţi iubi pe 
cineva fără ca el s-o ştie. 

Altfel iubirea îşi pierde caracterul dezinteresat. 
Aceasta este diferenţa dintre iubirea omului şi iubirea 
divină. Este greu să te  conformezi legii iubirii 
necunoscute! 

Puţini reuşesc. Numai fiinţele avansate sunt capabile. 

Când iubiţi, fiţi fericiţi pentru asta, deoarece împliniţi 
voinţa lui Dumnezeu. 

Aceasta este legea: dacă veţi spune că iubiţi, vă veţi 
pierde iubirea, veţi pierde ce aveţi. Iubirea se ascunde. 

Nu suportă dezonoarea, murdărirea. Când iubiţi, nu 
spuneţi nimic! Dacă spuneţi cuiva că îl iubiţi, vor apărea 
contradicții. 

ik 


Respectaţi regula următoare: nu puteţi fi fericiți dacă 
nu iubiţi cu o iubire necunoscută. Nu vă cer să credeţi pur 
şi simplu asta. Experimentaţi timp de un an: iubiţi fără să 
fiţi cunoscuţi, şi veţi fi convinşi de acest adevăr. 

Fiţi izvoarele din care apa curge neîntrerupt şi irigă 
sufletele fără ştirea lor. 

LEGILE IUBIRII 

Când ajungem la iubire, comunicăm cu Dumnezeu. 
Este singura modalitate care ne permite să ne apropiem de 
El. Dacă nu reuşim să ne apropiem, nu va putea să ne 
transmită cunoaşterea Sa. 

lată o regulă: când vorbeşti despre iubire, s-o faci în 
şoaptă, astfel încât abia să fii auzit. 

Să vorbeşti în acelaşi fel despre lumină şi 
înţelepciune. Să ai blândeţea răsăritului de soare. 

Virtuţile divine răspândesc mirosuri plăcute. 

Dacă dreptatea vă intră în inimă, adevărul în intelect 
şi sfinţenia în voinţă, veţi avea o aromă interioară mai 
plăcută decât a florilor. Această aromă, acest parfum se 

numeşte nux. Nu există nectar mai bun decât acest nux 
creat de natură. Este tocmai elementul pe care l-au căutat 
de secole alchimiştii. 

Când veţi şti să-l realizaţi, veţi fi nişte oameni fericiţi. 
Bucuria voastră va fi atât de mare, încât n-aţi putea s-o 
descrieţi. Elementul principal al acestui nectar este 
iubirea. 

Ştiţi cine vă iubeşte fără să scoată o vorbă. Parfumul 
iubirii este ca al garoafei, se simte de departe. 

Diversitatea este o lege a vieţii. Fiecare poate să 
aplice iubirea după cum înţelege şi el nu se va înşela 
niciodată. Nu e necesar ca omul să fie învăţat să iubească. 

O altă particularitate a iubirii este următoarea: nu vă 
veţi putea manifesta iubirea în acelaşi fel faţă de toată 
lumea, îl veţi iubi pe fiecare într-un mod specific. Deoarece 
fiecare persoană este o manifestare specifică a lui 
Dumnezeu, din acest motiv ea îşi manifestă iubirea într-un 
mod care îi este propriu. Simţiţi această nuanţă, simţiţi că 
iubirea unei anumite persoane are calităţi intrinsece 
aparte pe care alta nu le are. Aceasta creează diferenţa 
dintre fiinţele omeneşti. 

Iubirea se manifestă întâi faţă de Dumnezeu, faţă de 
ce este sublim, apoi faţă de cei slabi, nevoiaşi, excluşi şi, în 
sfârşit, faţă de semenii noştri. 

Această ultimă formă de iubire se numeşte „iubire 
prin similitudine”. În ea există un schimb între suflete. 
Este o iubire a unei stări ascendente. În această iubire, 
sufletele cresc şi se dezvoltă, conştiinţa se extinde. 

Dacă un om de bine, dar cu caracter slab iubeşte un 
păcătos, cel dintâi va deveni ca păcătosul, va dobândi 
defectele lui. Dar, dacă iubirea primului este divină, acest 
lucru nu se va produce. 

În iubire trebuie să te înalţi, să stabileşti legătura cu 
lumea invizibilă, cu Dumnezeu. Un om de bine este în 
legătură eu cei puternici, aflaţi sus. Altfel vei fi deposedat 
de bunătatea ta. Dar, dacă eşti în contact cu cei puternici 
de sus, cu Dumnezeu, înseamnă că ţi-ai depus avuţia în 

banca cerească, iar aici, pe pământ, porţi doar carnetul de 
economii. Atunci este imposibil să ţi se fure ceva. 

x 

O lege spune că, atunci când două persoane se 
iubesc sau se urăsc, în prima fază, una ia de la cealaltă 
caracteristicile pozitive şi apoi pe cele negative. E 
inevitabil. Indiferent că iubiţi sau detestaţi pe cineva, 
începeți să semănați cu acea persoană. 

Intrebați ce trebuie să faceți ca să evitați această 
lege. Nu puteţi. In schimb, îl puteţi iubi pe Dumnezeu în 
fiecare om. Deci, iubiţi-L. pe Dumnezeu acolo unde se 
manifestă, ca să începeţi să-i semănaţi. Din acest motiv 
trebuie să începeţi să-l iubiţi pe Dumnezeu în fiecare fiinţă. 

x 


O altă lege a iubirii spune: dacă iubeşti un om, iei 
jumătate din dispoziţia sau din indispoziția lui. Dacă 
sărăceşte, sărăceşti şi tu. Dacă câştigă, câştigi jumătate 
din bogăţiile lui. O altă lege spune: când oamenii nu te 
iubesc, rămâne întotdeauna cel puţin unul care să te 
iubească. Şi, când toţi te iubesc, rămâne cel puţin unul 
care să nu te iubească. Este inevitabil. Aceasta se referă la 
faza actuală a evoluţiei oamenilor. 

Intâlniţi o persoană care vă iubeşte. De ce vă 
iubeşte? Pentru că mai demult aţi dorit să vă iubească, şi 
asta se întâmplă astăzi. 

Neştiute sunt căile Domnului! 

O lege spune: când te gândeşti la ce are o fiinţă mai 
bun în ea, această fiinţă vine. 

O altă lege a iubirii spune: cel în care trăieşte iubirea 
are o forţă de atracţie. E destul să treacă pe lângă o 
persoană pentru ca ea să simtă nevoia să-l urmeze. Dar 
asta se întâmplă la persoanele care au o conştiinţă trează. 

Cei care nu au conştiinţa trează consideră fiinţa 
iubitoare o persoană obişnuită. Fiinţa iubitoare este 
asemenea unei flori deschise care atrage albinele. 

De ce suntem atraşi de acea floare? Pentru că avem 
ceva de luat de la ea. lată ce reprezintă iubirea, viaţa 

ideală. Dacă principiul iubirii este prezent în noi, vom fi ca 
nişte magneţi. Să primească de la Dumnezeu şi să le 
transmită celorlalţi, aceasta este una dintre sarcinile 
omului. lubeşti anumite, persoane pentru că altele te 
iubesc şi cu această iubire le iubeşti pe primele. Este legea 
unităţii în iubire. 

Când spun că iubesc pe cineva, ştiu că această iubire 
este deja realizată undeva. Este realizată probabil în lumea 
fizică, spirituală sau divină. 

Sunt întrebat de ce iubirea îşi pierde din puritate. 
Ajungând la voi, gândirea, oricare ar fi ea, devine mediu. 
Trecând prin acest mediu de gânduri, iubirea este 
influenţată de gândurile voastre impure şi-şi pierde astfel 
din puritate. 

În iubire există o lege importantă: cel care te iubeşte 
este mulţumit cu micile lucruri pe care i le dai. Chiar dacă 
cel care te iubeşte îţi dă o boabă mică, fii fericit, pentru că 
ea va da naştere la ceva mare. Numai iubirea poate să 
transforme lucrurile mici în lucruri mari. În afara iubirii, 
lucrurile mari se micşorează treptat, pe când în iubire 
lucrurile mici devin mari. Trebuie să trăim toate astea. 

REGULILE PRACTICE 

Omul trebuie să ştie că nu va înceta niciodată să 
studieze. După ceva termina studiile într-o şcoală, va 
continua să studieze în alta. Omul poate să nu se mai ducă 
la liceu sau la facultate, dar există altă facultate care nu 
are nici început, nici sfârşit. Viaţa pe pământ îl pregăteşte 
pe om pentru o altă viaţă, mai mare. Viaţa pe pământ e un 
laborator în care se fac experienţe de tot felul. 

Omul trebuie să reflecteze îndelung la lucrurile 
frumoase, trebuie să aibă gânduri frumoase, sentimente 
frumoase şi acţiuni frumoase ca să poată elabora ce are 
valoare în caracterul lui. 

Dacă vă trece prin minte un gând frumos, nu-l 
pierdeţi, primiţi i şi realizaţi-l. Dacă nu-l acceptaţi, unul 
negativ vine în locul lui. În acel moment, fiinţe ale 
vampirismului spiritual îşi fac apariţia şi vă afectează. 


Trebuie să vă filtraţi gândurile, sentimentele şi 
acţiunile. Dacă punem un ou de rață sub cloşcă, iese o 
răţuşcă, dar găina nu e mama ei. Acelea dintre gândurile 
noastre cu care nu suntem de acord nu sunt ale noastre. 
Să plece răţuştele ieşite din ouăle de rață şi să rămână 
numai puişorii. 

Unuia dintre voi îi spun. „Tatăl şi mama ta decedați 
acţionează în tine. Îţi sugerează uneori lucruri negative”. 
Educă-i. De exemplu, când o persoană te ofensează, tatăl 
îţi zice: «Nu trebuie să suporţi asta, trebuie să ripostezi, ai 
şi tu demnitate!» 

Mama îţi spune şi ea ceva de genul ăsta. Iată ce să-i 
spui tatălui: «Ce se va întâmpla dacă îi răspund, dacă îi 
adresez o injurie? Va urma scandal şi un rezultat trist. 

Şi, chiar dacă m-ar face cum i-ar veni la gură, asta tot 
nu m-ar schimba». Mamei îi vei spune: «Nu e un omrău. A 
zis toate astea, pentru că era enervat. Când o să-i treacă, o 
să fie iar drăguţ». 

Se spune: „Striveşte sub talpă şerpii şi scorpionii”. 
Asta înseamnă că trebuie să supui, să domini tot ce e 
inferior şi negativ în tine. 

Când îndrepţi o greşeală, voinţa se întăreşte. Cel 
care nu poate să-şi îndrepte greşeala are o voinţă slabă. 

Dacă aveţi tendinţa să vă mâniaţi uşor, urmaţi sfatul 
acesta: când simţiţi că vă înfuriaţi, luaţi stropitoarea şi 
apucaţi-vă să udaţi florile. In felul acesta se produce o 
transformare a energiilor. 

Dacă sunteţi nerăbdători din fire, călătoriţi într-o 
regiune muntoasă, spre izvorul unui râu cu apă limpede. 

Dacă aţi fost martorii unei dispute, scena îşi va lăsa 
amprenta în voi ca pe o peliculă fotografică. Treceţi mai 
departe, dar filmul scenei rămâne înregistrat în voi şi se 
proiectează din când în când, făcând zgomot. Din acest 
motiv, e mai bine să nu ascultați cuvintele şi scenele 
negative, ca să nu se înregistreze în conştiinţa voastră. 

Să zicem, de exemplu, că aveţi buzunarul plin de 
monede. La un moment dat, băgaţi mâna în buzunar şi-l 

găsiţi gol. Întâi de toate, păstraţi-vă calmul, acesta este 
felul de a vă educa al fiinţelor de sus. li sugerează cuiva să 
vă pună bani în buzunar şi, mai târziu, îi sugerează altuia 
să vi-i ia. Sau vă dau sănătate şi apoi v-o iau. Toate acestea 
sunt teste, puneri la încercare ca să puteţi evolua. 

Treci prin faţa unei case frumoase şi îţi doreşti să fie 
a ta; greşeşti. Să-ţi pară bine pentru proprietarul ei. 

Se spune: „Nu te împotrivi răului”. Asta înseamnă că 
nu trebuie să lupţi cu răul în tine, ci să-i faci loc divinului. 
Atunci răul va dispărea de la sine. 

Ca să nu-şi prejudicieze calităţile, omul trebuie să 
îndepărteze cunoştinţele inutile care nu-i aduc nimic. 

Contradicţii apar la oamenii de astăzi, pentru că nu 
ştiu să deosebească lucrurile esenţiale de celelalte. 

Când eşti bine dispus, se creează lumea ta. Când eşti 
indispus, lumea ta se năruie. 

Când omul nu reuşeşte să-şi exprime în mod corect 
forţele spirituale, devine mai puţin sensibil. 

O persoană consideră că nu este înzestrată să le 
vorbească oamenilor. Atunci îi spun să cânte din gură sau 
la un instrument. Să foloseşti un dar prin care Dumnezeu 
te va binecuvânta. Când eşti croitor, chiar dacă nu ştii să 
vorbeşti bine, poţi să coşi haine pentru oameni şi să intri în 
contact cu ei. Dacă eşti agricultor, mergi în grădina lor şi 
seamănă ceva. Dacă eşti violonist, cântă puţin pentru ei, şi 
astfel veţi stabili o relaţie. Dacă eşti cizmar, fă-le pantofi, şi 
vei intra în relaţie cu ei. 

Există fiinţe reci care ne iau din căldură când trec» 

pe lângă noi. 

Există fiinţe calde care ne iau frigul. Dacă ai căldură, 
vei fi bine primit oriunde te-ai duce. Dacă eşti rece, nu vei 
fi bine primit. 

Nu vorbi despre ce ai de făcut. După ce ai terminat, 
poţi să vorbeşti. Nu vorbi despre lucruri înainte de a le fi 
făcut, altfel vei avea parte de bete în roate. 

Dacă vrei să te exprimi cu privire la un subiect, 
reflectează înainte de a vorbi, ea să găseşti o formă 

frumoasă de exprimare. 

Din fiecare dintre lecturile voastre trebuie să 
extrageţi o frază care să vă folosească drept regulă de 
aplicat în viaţă. 

Fiţi tandri şi delicaţi unii cu alţii, deoarece gândurile 
şi sentimentele divine se dezvoltă doar într-un mediu unde 
domneşte respectul reciproc. 

Când vă apropiaţi de o persoană blândă, aveţi o 
senzaţie plăcută pe care v-o oferă învelişul ei cald. 
Sănătatea depinde de blândeţe. Când omul îşi pierde 
blândeţea, începe să se usuce, să devină mai dur şi se 
îmbolnăveşte cu uşurinţă. Prin blândeţe, eu înţeleg 
manifestarea sufletului în lumea fizică. Atunci când 
vorbesc despre tandreţe, înţeleg manifestarea sufletului în 
lumea astrală. 

Dacă ofensaţi o persoană, îl ofensaţi pe Dumnezeu în 
ea şi veţi plăti cu o suferinţă. 

Dacă vedeţi o mică floare cu corola în jos, opriţi-vă 
lângă ea ca să înţelegeţi ce înseamnă asta. Dacă suferiţi de 
o scădere a moralului, veţi găsi ceva în comun cu ea. 
Căutaţi un mijloc s-o ajutaţi. Dacă vedeţi că are nevoie de 
apă,  udaţi-o. Veţi constata imediat că, înviorată, 
reînsufleţită, îşi va înălța corola şi va începe să privească 
veselă spre lumea divină. 

Dacă sunteţi inteligenţi, veţi înţelege că apa ca 
simbol al vieţii este capabilă să amelioreze starea oricărei 
fiinţe vii. 

x 

Aşadar, când sunteţi descurajaţi, ezitanți sau cuprinși 
de îndoială, aduceţi în voi viaţa divină. 

Să fii capabil să transformi stările negative în unele 
pozitive înseamnă să fii cu adevărat un om învăţat. Ce 
reprezintă stările negative? Legea generală de 
transformare a stărilor spune: când eşti trist, înalţă-te! 

Dacă o persoană tristă se deplasează în lumea 
realităţii, tristeţea i se schimbă în bucurie. In viaţa 
adevărată, contradicţia nu există. 

CELE DOUĂ REGULI FUNDAMENTALE 

Iubirea de Dumnezeu şi împlinirea voinţei Sale sunt 
cele două reguli fundamentale ale vieţii. 

Să trăieşti în Dumnezeu înseamnă să nu te 
împotriveşti niciodată divinului cu gândul, cu sentimentele 
sau cu faptele. 

Inainte de orice, omul trebuie să-l slujească pe 
Dumnezeu. Scripturile spun: „Nu fiţi sclavii oamenilor” 
(Corinteni 7, 22 (n.tr.). 

O autoritate există în lume. Această autoritate este 
Dumnezeu. 

O persoană crede în Dumnezeu. Asta nu înseamnă 
încă nimic. La ce ţi-ar folosi să crezi în preşedintele 
statului dacă nu-i respecţi legile? 

Orbul nu vede lucrurile. Cel care nu gândeşte este 
orb din punct de vedere intelectual. Cel care nu împlineşte 
voinţa lui Dumnezeu este orb spiritual. 

O lege spune: „Când omul nu împlineşte voinţa lui 

Dumnezeu, îi face loc răului în el”. Adică devine 
vulnerabil şi cedează în faţa forţelor negative care 
acţionează în lume. 

* 

BINELE IUBIT DE SUFLETUL OMULUI 

Ce caută sufletul omului în aspirațiile lui cele mai 
sfinte, la ce visează? 

Obiectul vieţii este căutarea lui Dumnezeu. Astăzi» 

toată lumea caută ceva. Pe cine caută? Pe Dumnezeu, 
marea cauză a vieții. Viața provine din Dumnezeu. 

Dumnezeu se află în fiecare fiinţă care trăieşte. 
Gândeşti, şi în gândirea ta se află Dumnezeu. 

Idealul omenesc este unul; idealul pe care omul îl 
caută ici şi colo, de la o viaţă la alta, este mereu acelaşi. 
Omul îl caută pe Dumnezeu. Singurul bine iubit de sufletul 
omului este Dumnezeu. 

Visul, dorinţa interioară a sufletului omenesc este 
Dumnezeu. 


Când suferi, când durerile şi necazurile te copleşesc, 
acestea sunt manifestarea unui elan al sufletului care 
caută o deschizătură ca să-l vadă pe Dumnezeu. Şi, când l- 
a văzut, se simte pregătit pentru toate sacrificiile. 

Omul aşteaptă mii de ani să vină la el Dumnezeu. 

Omul îl caută în lume pe Dumnezeu. Dacă e conştient 
sau nu, aceasta e altă poveste. Dacă îl cauţi, vei urca sus în 
capul tău, îţi vei deschide receptorulemiţător şi vei intra în 
legătură eu lumea sublimă. Credeţi că, dacă imaginea lui 
Dumnezeu va intra în capul vostru, nu va produce în voi 
marea transformare? 

Când fiinţa caută iubirea, în realitate ea caută 
imaginea sfântă a lui Dumnezeu, năzuieşte la Dumnezeu. 
Toţi oamenii caută această imagine sfântă. 

Voi întrebaţi -, „De ce există iubirea între oameni?”. 
Iubirea dintre două persoane este manifestarea iubirii 
primordiale care există între Dumnezeu şi sufletul omului. 
Dar, coborât pe pământ, sufletul nu este capabil de trezire 
şi de înţelegere imediată în ceea ce priveşte relaţia iniţială. 
În consecinţă, omul îşi exprimă iubirea fără discernământ. 
El are dreptul s-o facă, dar rezultatul acestei iubiri va fi 
diferit în funcţie de obiect. Dacă vei 

* 

Iubi un cal, vei avea un rezultat; dacă vei iubi un pom 
fructifer, rezultatul va fi cu totul altul. Iar iubindu-l pe 
Dumnezeu, rezultatul iubirii tale va fi complet diferit de 
rezultatele tuturor celorlalte feluri de iubire. 

Ca să-l găsească pe Dumnezeu, omul trebuie să 
folosească fiecare dintre dorinţele sale. Tu spui: „Vreau să 
mănânc”. Deci trebuie să-l găseşti pe Dumnezeu pentru a 
te hrăni. O jumătate de oră în compania lui Dumnezeu face 
mai mult decât un milion de ani petrecuţi fără Dumnezeu. 

Iubirea pe care Dumnezeu o manifestă faţă de noi 
este umiditatea care vine de la ocean, în timp ce iubirea 
noastră pentru Dumnezeu este apa ce trebuie să se 
întoarcă în ocean. Dacă această umiditate nu va veni, 
râurile vor seca. Şi, la rândul lui, fiecare râu trebuie să se 

verse în ocean ca să primească sare. Astfel înţeleg 
armonizarea interioară a omului. 

Omul trebuie întâi să înveţe să bea din izvorul curat. 
Având obiceiul să bea vin, beţivul crede că nu poate să se 
lipsească de el. Se poate trăi fără vin, nu şi fără apă. Se 
poate trăi fără iubire omenească, nu şi fără iubire divină. 

Vă veţi gândi la Dumnezeu ca la cel mai frumos, cel 
mai mare lucru de pe lume. Dacă vă gândiţi mereu la EL, vi 
se va arăta. Soluţia constă în iubire. 

x 


Faust a rezolvat, în parte, această problemă. A găsit 
fericirea făcând bine oamenilor. 

Dar n-a reuşit să atingă idealul care constă în a lucra 
pentru Dumnezeu. În ideea socială, omul lucrează pentru 
binele societății; în ideea divină, lucrează din iubire de 
Dumnezeu. Faust n-a ajuns la această conceptie. 

Iubirea de Dumnezeu este o ştiinţă pentru sufletele 
sublime. Este calea cea mare pe care au parcurs-o ele 
însele. Când va merge în lumea invizibilă, cel care iubeşte 
marele principiu creator şi creaţia va avea acces la toate şi 
va fi admis peste tot. 

Vreau să-l îndrăgiţi pe Dumnezeu atât de mult încât 
casele voastre să fie protejate pe toate cele patru laturi şi 
inima să vă vibreze de iubire. 

Florile, izvoarele, stelele ştiu unde se găseşte cel pe 
care îl iubeşti. Începe prin a le iubi, şi abia după aceea îţi 
vor arăta unde se află El. Ele ştiu. lubeşte-le! 

Iubirea de Dumnezeu este experienţa mistică pe care 
fiecare o va găsi şi o va trăi în felul lui. 

Sensul vieţii terestre este unul: cunoaşterea lui 
Dumnezeu. Atunci sufletul omului se află în El, trăieşte în 
iubirea divină, în iubirea nelimitată care se manifestă 
peste tot în lume. Să nu credeţi că în afara lui Dumnezeu 
veţi dobândi ceva măreț. Nu veţi putea decât întru 
Dumnezeu. Când veţi începe să-l iubiţi pe Dumnezeu, o 
lumină frumoasă se va aşterne pe faţa voastră. Atâta timp 
cât îl iubim pe Dumnezeu, suntem în Cer, în rai. Când 

începem să ne îndoim de El, suntem în iad; acolo e locul 
suferințelor, al întunericului, al cruzimii. Suferințele vă 
urmăresc pas cu pas. 

Acum sunteţi în rai. Ca să nu ieşiţi, aveţi grijă să nu 
faceţi vreo greşeală. Când îl respingeţi pe Dumnezeu, vin 
şi suferinţele. Când credeţi în El, acestea dispar. Când 
începe să-L. iubească pe Dumnezeu din tot intelectul lui, 
din toată inima, din tot sufletul şi din toate puterile, 
lucrând în mod conştiincios, omul este capabil să 
transforme suferinţele în bucurii. În caz contrar, vă veţi 
găsi în viaţa temporală şi nu veţi reuşi să realizaţi ce 
doreaţi. Veţi îmbătrâni înainte de vreme. Se spune: „Nu voi 
permite putrezirea, descompunerea”. Este experienţa celui 
care îl iubeşte pe Dumnezeu. 

Dacă îl iubiţi pe Dumnezeu, El va veni la voi şi viaţa 
voastră se va îmbunătăţi. Dacă sunteţi bolnavi, vă veţi 
însănătoşi; dacă sunteţi nevoiaşi, veţi fi copleşiţi cu de 
toate. Chiar dacă veţi intra în foc, nu veţi pieri. Veţi avea 
toate uşile deschise. 

Cineva a zis: „Nu vreau să sufăr”. Iubeşte-L pe 
Dumnezeu, şi vei avea totul. 

Cecitatea şi surditatea dispar, totul se rezolvă ca prin 
minune. 

Atâta timp cât iubirea e prezentă în voi, toată lumea 
vă va sluji. Acolo unde este iubire, e prezentă şi Mama. 
Dar, acolo unde nu e iubire, nici Mama nu e. 

O lege spune: „Dacă îl iubeşti pe Dumnezeu din tot 
intelectul, din toată inima, din tot sufletul şi cu toată forţa, 
vibrezi în acord cu întregul univers şi atragi energiile din 
întregul cosmos, ele te vor regenera şi înălța. 

i 

Cel care Îl va iubi pe Atotputernic va avea totul. Va fi 
înconjurat de oameni de bine, toţi vor fi prevenitori cu el. 

Dacă e agricultor, recolta sa va fi abundentă, va primi 
toate binefacerile. Dar cel care n-are iubire față de 

Ea 


Atotputernic nu primeşte nicio binefacere, adică nu e 

capabil s-o primească. 

Toţi vor să fie înţeleşi şi iubiţi de oameni. Atâta timp 
cât oamenii vor dori asta, vor suferi. 

Dacă vreţi să fiţi înţeleşi şi iubiţi de oameni, trebuie 
întâi să-l iubiţi pe Dumnezeu. 

Numai cel care îl iubeşte pe Dumnezeu are 
personalitate. Un om adevărat este cel care iubeşte 
nelimitat. Asta îl defineşte ca fiinţă omenească. Atunci veţi 
fi flori înflorite şi veţi răspândi un parfum foarte plăcut. 
Veţi fi atunci un izvor care curge tot timpul. Iubind 
nelimitat, veţi intra în libertate. 

Centrul iubirii de Dumnezeu se găseşte în partea 
superioară a capului. Acest centru se numeşte „lotusul cu 
multe petale”. Nu este deschis încă. lar câtă vreme nu e 
deschis, nu puteţi înţelege viaţa. Îndreptaţi-vă gândurile 
spre acest centru, ca să se deschidă. Dacă nu - L iubiţi pe 
Dumnezeu rămâneţi întotdeauna înăcriţi, iritaţi şi veşnic 
nemulţumiţi, sunteţi în contact cu principiul grosolan al 
vieţii. În iubirea de Dumnezeu, veţi atrage energii cosmice 
care creează condiţiile necesare manifestării însuşirilor 
voastre. Oare oamenii din prezent se iubesc? Iubirea lor e 
fictivă, adică trecătoare. Mă refer la marea masă. Iubirea 
lor se raportează la sentimente, n-au evoluat îndeajuns ca 
să-L. iubească pe Dumnezeu. 

Iubirea de Dumnezeu este o concepţie nouă. Această 
idee a apărut la oameni din epoca profeților, dar e abia la 
primii paşi. Iubirea de Dumnezeu nu le este dată celor care 
nu fac eforturi. Acum, va fi obţinută treptat. 

Trebuie să fie create următoarele patru legături. 
Prima: de la Dumnezeu la oameni. A doua: de la noi la 
Dumnezeu, adică de la creat la Dumnezeu. A treia: de la 
om la om. A patra, cea mai înaltă, este de la Dumnezeu la 
Dumnezeu. 

Ce înseamnă cea de-a patra legătură? înseamnă a-l. 
vedea pe Dumnezeu în mine, dar şi în voi. 

După ce-L. veţi găsi pe Dumnezeu, le veţi găsi pe 
toate fiinţele omeneşti. Trebuie să-L. iubim pe Dumnezeu 

ca să putem învăţa să le iubim şi pe celelalte fiinţe. Când 
veţi atinge ilimitatul în orice fiinţă, îi veţi vedea chipul cel 
mai frumos pe care l-aţi văzut vreodată, un chip care 
exprimă blândeţe şi inteligenţă. 

Iubirea de Dumnezeu este capitalul pe care trebuie 
să-l valorificăm. Este noua cultură. 

Nu puteţi să fiţi fericiţi dacă nu-L. iubiţi pe 
Dumnezeu. Aceasta înseamnă să iubim lumea întreagă, tot 
ce trăieşte. 

CUNOAŞTEREA LUI DUMNEZEU 

Ideea de Dumnezeu trebuie să fie ideea directoare a 
tuturor oamenilor. Când ajungem la această idee, trebuie 
să avem un singur gând. Când ajungem la ce este 
omenesc, fiecare e liber să gândească după cum îi pare 
mai bine. 

Măcar o dată în viaţă ar trebui să aveţi această 


experienţă: să-L. cunoaşteţi pe Dumnezeu. 

În realitate, Dumnezeu este fiinţa cea mai cunoscută 
şi cea mai necunoscută din lume. Dumnezeu este prezent 
în pâinea pe care o mâncăm, în apa pe care o bem, în aerul 
pe care îl respirăm. E prezent şi în lumină. 

În faţa noastră apare marea sarcină: să-L 

cunoaştem pe Dumnezeu. Când o fiinţă îl cunoaşte pe 
Dumnezeu, lumina care se revarsă peste ea o dispune să 
facă un sacrificiu adevărat. 

Dacă, într-adevăr, credeţi că în câteva mii de ani îl 
veţi găsi şi îl veţi cunoaşte pe Dumnezeu, vă înşelaţi; cu 
atât mai puţin în 10 - 20 de ani. Nici îngerii, care sunt atât 
de inteligenţi, nu-L cunosc încă. A-L cunoaşte pe 
Dumnezeu este un proces neîntrerupt, etern. 

Toţi vom învăţa în mod continuu să-L cunoaştem pe 
Dumnezeu în iubirea lui nelimitată, în înţelepciunea şi 
adevărul Lui. Chiar şi divinităţile, pe calea spre Dumnezeu, 
se simt neştiutoare ca nişte copii. 

Frumuseţea vieţii constă în lucrurile de neînțeles. 


Care sunt marile lucruri de neînțeles? 

* 

Ca să ajungem să-L. cunoaştem pe Dumnezeu, trebuie 
să sacrificăm totul pentru El. Cel care îl cunoaşte pe 
Dumnezeu va începe o nouă ştiinţă şi o nouă cultură la 
care lumea nici n-a visat încă. 

Ca să-L. cunoască pe Dumnezeu, omul are nevoie nu 
de una, ci de mai multe eternităţi. 

» 


LI 


A nu manifesta interes faţă de Dumnezeu înseamnă 

x 

a nu fi interesat de lecțiile care ți se predau, a chiuli 
de la şcoală. 

Cel care nu încearcă să se apropie de Atotputernic 
pierde. Cel care pierde se expune unor mari suferinţe. 

Legea spune: „Nu-L puteţi cunoaşte pe Dumnezeu 
dacă nu-L iubiţi”. 

x 


ELIMINAREA VECHIULUI 

Vine un val nou din spațiul cosmic, valul iubirii 
divine. Este numit şi „valul de foc. Vibraţiile acestui val 
sunt foarte puternice şi nu pot să fie suportate de orice 
organism omenesc. Din acest motiv, se spune că Dumnezeu 
este un foc mistuitor. Cei care sunt pregătiţi să suporte 
vibraţiile acestui val şi îl acceptă vor primi iluminarea. Cei 
care nu vor putea să le suporte îl vor simţi ca pe un foc 
care îi va arde şi le va provoca suferinţe mari. Acestea îi 
vor pregăti ca să accepte iubirea, ca să se trezească. lată 
de ce acest val de iubire care vine se numeşte şi „focul 
divin”. El va arde tot ce este vechi şi impur. Când oamenii 
vor fi fost trecuţi prin acest foc divin, împărăţia divină va fi 
instaurată pe pământ. Eu zic: „Când va veni focul iubirii, 
unii se vor ilumina, alţii vor fi arşi, vor trece prin căinţă”. 

Astăzi vă aflaţi într-o fază importantă a vieţii voastre. 
Nu va mai dura mult până când veţi trece prin foc. Asta se 
va întâmpla în epoca voastră. Acest val de foc se va 
revărsa curând şi va curăța lumea. Toate gândurile, toate 

dorinţele omeneşti vor trece prin acest foc, care este cea 
mai bună dezinfecţie. 

Marea viaţă a intrat deja în voi şi vă va transforma. 
Aşa cum fierarul pune fierul în foc ca să-l separe de 
impurități, aşa şi marea lume inteligentă ne va face să 
trecem prin foc ca să ne purificăm şi să ne călim. 

Fiinţele care vin de sus spun: „Vom răsturna 
pământul şi vom alunga răul. Nu va mai încerca să vină 
altă dată printre voi”. 

Degradarea actuală este cauzată de această mare 
viaţă care se apropie acum. Dacă oamenii nu îmbrăţişează 
de bunăvoie principiul lui Hristos, întreaga cultură de 
acum va trece de şapte ori prin fo' e şi va fi purificată şi 
reînnoită. Valul de foc va traversa intelectul tuturor 
oamenilor. Veţi trece toţi prin acest foc divin, sufletele 
voastre vor fi eliberate şi veţi scăpa de sclavie. 

Dacă oamenii nu se trezesc şi nu se ridică în picioare, 
toate „plăpumile” în care s-au înfofolit vor fi arse. Tot cea 
creat omul va arde şi va fi transformat în praf şi pulbere. 
Vă vorbesc aici despre venirea zilei lui Dumnezeu şi vă 
spun acum: „Suntem în ziua lui Dumnezeu. 

A rămas doar o jumătate de oră până la ultimul tren. 
Vai de cei care n-au achitat înainte nota de plată! Dacă 
Europa nu-şi corectează greşelile, o aşteaptă mari 
suferinţe. 

Vine Atotputernicul, a pus deja piciorul pe pământ. 
Suferințele care se înmulţesc şi se intensifică permanent 
sunt dovada şi semnul venirii iminente a lui Dumnezeu în 
această lume. 

Ştiţi ce a hotărât El? Să ardă tot ce e impur. O 
pulbere aşa cum n-aţi mai văzut niciodată se va ridica în 
aer. 

O purificare generală se va produce pe pământ, vine 
un Paşti inimaginabil pentru minţile voastre. Nu va rămâne 
nimic din statele europene şi din planurile diplomaților 
europeni. lubirea va distruge tot ce e vechi. Apoi vom 
începe să construim. Această efervescenţă din societăţi, 

această agitaţie din rândul celor afectaţi de suferinţă sunt 
semnele care prevestesc că Dumnezeu a pătruns peste tot. 

Aceasta are legătură cu karma omenirii, acumulată în 
miile de ani care au trecut. Ne găsim în ajunul unei vieţi 
noi. Omenirea nu poate intra în ea înainte ca toate 
concepţiile, gândurile şi sentimentele vechi să nu fie arse, 
fără excepţie, în suferinţă. 

Timp de milenii, omenirea s-a folosit de energii 
negative care astăzi se întorc împotriva ei. Oamenii s-au 
îndepărtat de la calea lor, consecinţa fiind toate necazurile 
care i-au lovit. Oamenii s-au îndepărtat de multe lucruri şi 
evoluţia lor a fost întârziată. Lumea invizibilă doreşte să-i 
ajute ca să poată evolua în mod corect. Ea trimite lucrători 
care, cu ciocanele în mână, muncesc la sălaşurile 
oamenilor. Acestea se numesc „condiţii defavorabile”. Prin 
viaţa lor nechibzuită, oamenii eliberează răul şi vin 
suferinţele. Ceea ce simte şi trăieşte omenirea, apăsându-i 
greu pe umeri astăzi, este karma ei. Este o datorie ce 
trebuie să fie plătită. Femeia „luată” din Evanghelia lui 
Matei (24, 41) şi-a lichidat deja karma, e liberă de orice 
obligaţie. Cealaltă, „femeia lăsată”, încă nu şi-a lichidat 
karma. 

Aşadar, evenimentele din prezent sunt lichidarea 
karmei. Astăzi se produce în mod foarte concentrat o 
lichidare accelerată a greşelilor omeneşti comise în 
existenţele trecute. 

Toate frunzele vechi cad toamna, sunt suprimate 
indiferent că vor sau nu. Rămân doar mugurii care vor da 
naştere unor ramuri, frunze şi flori noi la primăvară. 

Frumuseţea vieţii constă în transformări. După 
furtună vine vreme bună. 

Evenimentele de acum sunt ca furtuna, vor trece. Tot 
ce se produce în prezent este spre bine. Oamenii cred că 
ordinea mondială actuală este cea mai bună, dar 
Dumnezeu s-a săturat de crimele pe care ei le comit. 

Karma popoarelor europene a ajuns deja la 
maturitate şi îi provoacă suferinţe întregii omeniri. 


Suferințele sunt semn că oamenii trebuie să-şi 
schimbe felul de a trăi şi să accepte învăţătura divină. 

Evreii n-au vrut să accepte învăţătura lui Hristos şi 
au venit suferinţele. Popoarele creştine n-au aplicat 
învăţătura lui Hristos şi suferinţele le asaltează astăzi. Vin 
timpuri pline de durere, pentru că oamenii n-au acceptat în 
mod liber să îndeplinească Voința Divină. Această epocă a 
şi sosit. Tulburări şi mai mari - exterioare şi interioare - se 
vor produce pentru ca oamenii să se trezească şi să 
îndeplinească voia divină, care este slujirea lui Dumnezeu. 
Toate acestea vor veni, vor fi impuse omenirii. 

Cultura actuală dispare. Vine deja o nouă cultură şi 
ea va fi aplicată treptat în viaţă. Lumea invizibilă a hotărât 
să le dea o lecţie contemporanilor noştri cultivați, ca să-şi 
amintească de ea o mie de ani de-acum înainte. Se spune: 
„Mânia lui Dumnezeu se va revărsa asupra fiilor 
neascultători”. Aceasta înseamnă că olarul va sparge 
oalele cu defecte. 

În prezent, pământul întreg trece prin mari 
transformări, printr-un proces de reorganizare. Acesta va 
dura până când energiile sale vor fi reechilibrate. El va 
suporta tulburări profunde. Există modalităţi prin care să 
se afle care sunt regiunile planetei care vor fi cel mai 
afectate. 

Europa întreagă este cuprinsă de spaimă. Lumea 
întreagă se agită şi se clatină. Nu vă fie teamă. În aceste 
timpuri grele, îl vom cunoaşte pe Dumnezeu şi vom 
înţelege că este o mare energie inteligentă care 
transformă totul în bine. Rămâneţi calmi şi paşnici şi să 
ştiţi că epoca pe care o trăim este cea mai bună. 

Europa întreagă trece prin suferinţe cumplite. 
Europa actuală a aşezat pe fluviu un baraj care într-o zi va 
ceda sub presiunea valurilor. Din această cauză, cel care 
se află deasupra oraşului încearcă să se salveze la munte; 
cel care se găseşte la etajul inferior urcă la etajul superior. 
Vorbesc în mod simbolic. 

Se pune întrebarea ce ne aşteaptă în viitor. 


Imaginaţi-vă că sunteţi la Polul Nord, unde totul e acoperit 
de gheaţă. Casele sunt făcute din gheaţă, nu vedeţi apă 
nicăieri. Vă spun să luaţi măsuri, pentru că pământul va 
suferi o mare transformare. Soarele va începe să ardă 
foarte intens, va topi gheaţa, la fel şi casele, şi veţi începe 
să vă duceţi la fund. Veţi spune: „Ce soartă rea se abate 
asupra noastră!” Nu e soarta rea, ci blocurile de gheaţă 
care se topesc. 

Acum vă spun: „Dacă nu vă corectaţi viaţa, vă 
aşteaptă acelaşi lucru”. Nu e o ameninţare, ci cursul firesc 
al vieţii. Marele val, care e acum pe punctul de a veni, va 
distruge blocurile de gheaţă şi le va transforma în apă. 
Este un mare val inteligent. Nu e departe. După aceste 
evenimente, egoismul omului va dispărea, iar oamenii vor 
începe să trăiască liberi şi ca fraţii. A venit vremea în care 
oamenii trebuie să părăsească vechea viaţă. 

* 

Acest Dumnezeu despre care vă vorbesc va zgudui 
pământul. Atunci veţi şti dacă v-am spus sau nu adevărul. 
Scripturile spun că Dumnezeu va zgudui pământul şi 
fiecare ființă vie va recunoaşte că în lume există o 
dreptate, un adevăr, o virtute, o iubire şi o înțelepciune. 
Oamenii din lumea întreagă trebuie să ştie că Dumnezeu 
există în lume şi vor recunoaşte acest fapt. 

Spuneţi că nu sunteţi încă pregătiţi pentru asta, că e 
încă devreme. 

Ce vă face să credeţi că e încă devreme? Pământul se 
va cutremura, pentru că nu sunteţi în acord cu Divinul. 
Apoi, după ce puştile şi tunurile vă vor fi distruse, vi se va 
pune întrebarea: „Veţi fi ascultători?” 

Şi veţi răspunde: „Da, vom fi ascultători”. Văzând 
toate acestea, cu toţii o să vă potoliţi. Pământul întreg va fi 
cutremurat atât de rău, încât nu va mai rămâne nici urmă 
din cultura de acum. Totul se va petrece în acord cu marile 
legi ale naturii. Ordinea din prezent, minciunile oamenilor 
vor dispărea. 

Hristos a zis: „Soarele şi luna se vor întuneca şi 

stelele vor cădea”. Asta înseamnă că toate concepţiile 
religioase false îşi vor pierde sensul, că puterea temporală 
se va tulbura şi-şi va pierde forţa. 

De aceea discipolii trebuie să lucreze la propria 
evoluţie, să îmbrace o platoşă rezistentă, să-şi pună pe cap 
o cască pentru a rezista la acest val de încercări şi de 
suferinţe prin care va trece omenirea. Această platoşă este 
iubirea. 

Multor oameni le este dat să înveţe din propriile 
greşeli. Dacă li se vorbeşte, nu înţeleg. Şi atunci trebuie să 
înveţe păşind pe calea suferinţei. Acest torent tulbure 
format din suferinţe şi potrivnicii se va opri la sfârşitul 
secolului. Bineînţeles, oamenii mai avansați se vor elibera 
mai curând de acest torent. Remediul popoarelor este 
suferinţa. 

x 

Ce este de corectat va fi corectat, ce este de distrus 
va fi distrus. 

Utilizaţi cu folos putinul timp pe care îl mai aveţi. 

Luaţi acum hotărârea de a începe să trăiţi noua viață. 

Condiţiile nu mai oferă posibilităţi răului ca să-şi 
continue existenţa, el va dispărea. Din el vor rămâne doar 
ultimele rămăşiţe. Lumina va alunga tot întunericul. 
Suferințele de acum vor trezi omenirea. 

Atâta timp cât ce e pur nu va fi separat de ce este 
impur, viaţa oamenilor nu va avea sens. 

* 


După aceste evenimente, noul se va revărsa imediat 
peste lume. Va începe o epocă frumoasă. Astăzi e greu ca 
iarna. Dar ne găsim la sfârşitul iernii, totul e mai uşor 
primăvara, vara şi toamna. 

Când va veni noul, violenta nu va mai exista. Nu va 
mai rămâne nimic din armele, închisorile şi tribunalele de 
astăzi. Ne vom debarasa de ordinea din prezent. 
Dumnezeu va crea o lume nouă. Când vor intra în noua 
viaţă, oamenii vor vorbi cu îngerii şi cu Dumnezeu. Cum 
vor vorbi cu Dumnezeu? în tăcere. Veţi privi stelele, luna şi 

soarele în tăcere şi vă veţi bucura. Dumnezeu se află în 
ele. Vă veţi bucura când veţi vedea fiecare piatră, fiecare 
plantă şi fiecare animal. Dumnezeu se află în ele. Vă veţi 
bucura simțind adierea blândă, vă veţi bucura în faţa 
micului izvor limpede. Dumnezeu se află în ele. 

CALEA SPRE DUMNEZEU 

Studiaţi iubirea ca forţă interioară. Toţi trebuie să fii 
aveţi acest scop. 

Ştiinţa iubirii este ştiinţa de astăzi şi cea a viitorului. 

Care este calea ce duce la iubire? Un discipol s-a dus 
la maestrul lui şi i-a cerut să-i explice ce este iubirea. 
Maestrul l-a dus lângă un râu, l-a apucat de gât şi i-a 
scufundat capul în apă. L-a ţinut aşa un timp şi, după ce i-a 
scos capul din apă, l-a întrebat: „Ce-ai simţit în apă?”. 
Discipolul a răspuns: „Am simţit o nevoie stringentă să 
respir!” Atunci maestrul i-a spus: „Când vei simţi o nevoie 
la fel de puternică de iubire, ea va veni la tine”. Pentru ca 
iubirea să vină la tine, aşază-te în locul pe care natura ţi l-a 
ales şi aşteaptă. Altfel iubirea va trece mai departe fără să 
vină la tine. Vrei să ştii cum să-ţi recunoşti locul. Când te 
aşezi în locul tău, te simţi împăcat cu lumea întreagă, 
pregătit să-i ierţi pe toţi. Orice dizarmonie care se produce 
în tine îţi va arăta că nu eşti în locul tău. 

IUBIREA VA ORGANIZA NOUA CULTURĂ 

În viaţă există o perfecţionare continuă. 

În lume există acum o ordine omenească. Ea se va 
prăbuşi. Lumea nu poate fi ameliorată în modul în care 
oamenii au lucrat în trecut, nici în modul în care lucrează 
astăzi. 

Unii spun că Dumnezeu i-a creat, pe unii, stăpâni, iar 
pe alţii, servitori, pe unii, bogaţi, iar pe alţii, săraci. Este 
greşit. Această lume, această ordine în care unora le este 
foame şi ceilalţi au totul din abundență n-a fost creată de 
Dumnezeu. Alţii se întreabă cum a putut Dumnezeu să 
permită existenţa în lume a unor astfel de nenorociri, de 
nedreptăţi sociale. 

Toate acestea au fost permise de oameni, dar sunt 

puse pe seama lui Dumnezeu. 

Versetul „Totul a fost creat de El” se referă la 
lucrurile mari şi eterne din lume, în timp ce tot ce este 
trecător, temporal nu e creaţia lui Dumnezeu. Tot ce face 
omul din proprie iniţiativă nu e de la Dumnezeu. 

Ni se aminteşte versetul care spune că „orice putere 
vine de la Dumnezeu”. Din acest verset lipseşte un cuvânt. 

Trebuie spus: „Orice putere dreaptă vine de la 
Dumnezeu”. Şi legea iubirii face parte din orice putere 
dreaptă. 

Cultura actuală este pusă la încercare. O cultură 
clădită pe nisip nu poate fi solidă. Oamenii nu ştiu să 
trăiască, nu ştiu să se hrănească, nu ştiu să construiască 
locuinţe etc. Ce-aţi putea aştepta de la o astfel de lume? 
Dar totul va fi transformat. 

Noua învăţătură oferă metode corecte pentru 
organizarea societăţii viitoare. 

Culturile care au fost întemeiate pe forţă au pierit. 

Învățătura pe care v-o transmit a fost experimentată. 
Ea conţine metodele de bază care le arată oamenilor 
modul de a trăi. Astăzi vă dăruiesc o învăţătură divină care 
va sluji ca bază ordinii viitoare. Această învăţătură se 
sprijină pe legile inteligente ale naturii. 

La momentul potrivit, omida spune: „Am mâncat şi 
am băut foarte mult, sunt ghiftuită. Acum las frunzele 
celorlalţi. Se încolăceşte în cocon. Apoi din cocon iese un 
fluture, care îşi ia zborul şi începe să se hrănească cu 
sucul florilor. Când va deveni lumea mai bună? Când 
omizile se vor transforma în fluturi. 

Problemele sociale pot să fie rezolvate într-un mod 
foarte simplu. Vor începe să fie soluționate când îşi va face 
apariţia la om noua conştiinţă. 

Îmi veţi spune că toată lumea vrea să se instaureze o 
nouă ordine. E foarte bine, sunt de acord cu voi. Dar ce se 
va întâmpla dacă veţi avea o ordine nouă, dar veţi păstra 
acelaşi caracter, aceleaşi defecte? E uşor să distrugi ce e 
vechi, dar ce veţi reuşi să construiți păstrându-vă acelaşi 

caracter rău? Natura nu va permite asta. Ea distruge şi 
construieşte în acelaşi timp. 

În momentul în care faci o greşeală, eşti în întuneric. 
Tragedia oamenilor constă în faptul că vor să facă lucrurile 
în întuneric. 

Nu condiţiile exterioare creează dificultăţi în viaţa 
oamenilor, ci condiţiile interioare. Dumnezeu a creat lumi 
în care fiinţele dispun de toate condiţiile de viaţă necesare. 
Au fost prevăzute toate lucrurile de care au nevoie. Aşadar, 
condiţiile exterioare sunt dintre cele mai favorabile, dar 
lipsesc condiţiile interioare. Adică lipseşte conştiinţa nouă. 

Cauza lucrurilor se ascunde în lumea cauzală. 
Mentalul şi inima trebuie să treacă dintr-o stare de 
conştiinţă în alta. 

Unii vor să-i organizeze pe oameni. Lumea oamenilor 
este deja organizată. Fiecare fiinţă cu conştiinţa trează 
face parte din această lume organizată. Cei a căror 
conştiinţă nu s-a trezit încă se vor pregăti să intre în 
această lume organizată. 

Oamenii de astăzi vor întâi să reorganizeze omenirea, 
apoi societatea, apoi celula familială şi la urmă individul. 
Dar acest drum nu este cel corect. Vă ofer lămurirea 
următoare. Gândiţi-vă, de exemplu, la cei mai vestiți 
muzicieni care au făcut studii de muzică. Ei» 

cunosc cu adevărat această artă şi veţi putea forma 
cu ei orchestra pe care o doriţi. Intr-un sfert de oră sau 
într-o jumătate de oră, veţi avea cea mai bună dintre 
orchestre şi o interpretare remarcabilă. 

De ce? Pentru că fiecare dintre muzicieni îşi cunoaşte 
perfect partitura. Incercaţi să adunaţi persoane care n-au 
habar de muzică pentru a forma o orchestră. Degeaba ar 
veni s-o conducă zece dintre cei mai buni dirijori. 

Oamenii doresc o ameliorare fizică a ordinii 
mondiale, dar trebuie să se producă şi o ameliorare 
spirituală. 

Despre ce conştiinţă vorbesc? Oamenii trebuie să-şi 
bazeze viaţa pe iubire şi, mulţumită ei, vor crea noua 

conştiinţă. 

Suferințele oamenilor de astăzi sunt mai mari decât 
cele din timpul lui Hristos. Soluţionarea problemelor 
dificile va fi adusă de iubire. Ea va veni sub o formă reală, 
vie şi va mătura tot ce e vechi. 

Astăzi ţările europene se găsesc într-o fază de 
distrugere. Nu aplică învăţătura lui Hristos, ci învăţătura 
trecutului îndepărtat. Războiul este o supravieţuire a celor 
mai vechi credinţe. Cultura străveche se manifestă sub 
forme noi. 

Ideea mea esenţială este următoarea: iubirea este 

x 

soluția problemei sociale. 

Cum? Înlocuiţi neiubirea cu iubirea. Iubirea rezolvă» 

toate problemele, şi ale intelectului, şi ale inimii, şi 
ale societăţii. 

* 


MAREA LEGĂTURĂ 

Iubirea pentru Dumnezeu vine astăzi. Această iubire 
îi va uni pe toţi oamenii. Toţi caută o lege mare capabilă să 
creeze o unire a tuturor oamenilor, a tuturor fiinţelor. 
Această lege este cea a iubirii. Nu există altă lege, alt 
sistem, cu excepţia iubirii, în stare să vă îmbunătăţească 
viaţa. O puteţi pune în practică, dar e important s-o faceţi 
în mod corect. 

Există o singură putere în lume: puterea iubirii. Nu 
recunosc nicio altă putere. Nu există putere mai mare 
decât cea a iubirii. 

Orice altă putere se înclină în faţa ei. Nu există fiinţă, 
mică sau mare, care să nu se încline în faţa iubirii. Pentru 
construirea ordinii mondiale noi, trebuie aplicată legea 
iubirii. 

Cea de-a doua lege este cea a înţelepciunii. Iubirea 
aduce viaţă, înţelepciunea aduce lumină şi cunoaştere. 

A treia lege este cea a adevărului, care aduce 
libertatea. 

Fără aceste trei legi, nu se poate construi nicio 


1 


societate, niciun stat. Ele sunt principiile de bază ale vieţii 
viitoare. Fără ele nu există nicio învăţătură. 


Aceste legi sunt aplicate peste tot în natură. 

O deviză spune: „Unirea face puterea”. Dar lipsesc 
de aici două cuvinte. Ar trebui să sune aşa: „Unirea în 
iubire face puterea”. 

Iubirea uneşte. O unire fără iubire este creată în mod 
mecanic. Oamenii doresc unirea, dar unirea fără iubire 
este imposibilă. Legea spune: Iubirea creează o legătură 
între toate fiinţele. Există o verigă comună care poate să 
lege omenirea întreagă: iubirea. Câţiva oameni de afaceri 
se pot uni ca să lucreze împreună. Dacă sunt împreună din 
interes comercial, gruparea lor nu va dura, se va destrăma. 

Nu are nicio legătură cu o asociere adevărată. Dacă 
vă leagă iubirea divină, nicio forţă nu e capabilă să 
distrugă această legătură. Dacă această legătură nu există, 
totul se va transforma în praf şi pulbere. Atâta timp cât 
iubirea nu e prezentă printre oameni, ei vor vorbi limbi 
diferite, care vor face imposibilă înţelegerea reciprocă. 

IUBIREA UNIVERSALĂ 

O frunză trebuie să iubească toate celelalte frunze 
ale copacului, pentru că depinde de ele. Există o legătură 
interioară între toate fiinţele. Trebuie să aveţi o relaţie 
interioară cu toate fiinţele vii. Căutăm acele relaţii fii care 
au existat la început între suflete. 

În fiecare fiinţă, fiecare plantă, fiecare animal sau 
fiecare om, veţi găsi cel puţin o trăsătură pozitivă pentru 
care să le puteţi iubi. Atâta timp cât unele persoane vă 
sunt plăcute şi altele dezagreabile, veţi vedea lucrurile în 
afara iubirii. 

Chiar şi în forma cea mai mică se ascunde un înger 
care, după mii şi milioane de ani, va schimba această 
formă şi va manifesta cunoaşterea pe care o poartă în el. 

Astăzi veţi studia iubirea pentru Tot. Este o lege pe 
care o veţi învăţa de la Dumnezeu. Nu puteţi învăţa singuri 
această lege. Numai cel care ştie poate să vă arate cum să 

iubiţi Totul. Cine este acest ştiutor? Dumnezeu. Dacă nu vă 
învaţă, veţi rămâne neştiutori. 

Ce trebuie să facă răul când trece printre copaci? 
Trebuie să lase ceva din el. Ce trebuie să facă omul când 
trece printre ceilalţi oameni? Trebuie să lase ceva din el. 
Dacă sunt morţi, trebuie să-i trezească, să-i aprindă ca să 
se lumineze. Când vei intra în iubirea universală, vei 
asculta cântecul păsărilor, zbârnâitul cărăbuşilor, zborul 
fluturilor şi te vei bucura. Vei privi florile care se deschid, 
copacii care îşi pregătesc roadele, soarele care străluceşte 
şi te vei bucura. Şi, în sfârşit, când vei intra printre 
oameni, te vei bucura din nou ascultându-i cum vorbesc. 

În iubirea universală, toate fiinţele vor deveni 
prietenele tale. Chiar şi  târâtoarele, chiar şi 
broaştelerâioase, care îţi stârneau dezgust, îţi vor deveni 
prietene. Dezgustul tău se va transforma în compasiunea 
pe care o vei avea pentru ele. Când vei vedea o broască- 
ţestoasă, o broască-râioasă sau un şarpe, vei şti de ce 
testoasa poartă acea povară în spinare, de ce şarpele se 
târăşte, de ce broasca-râioasă este rece. A pune în practică 
această iubire înseamnă a fi un spirit elevat şi mare. 

După părerea mea, orice inimă care nu e deschisă de 
dimineaţa până seara, ca să dăruiască tot ce are şi să 
primească tot ce i se dăruieşte, este o inimă anormală. 

Intrând în iubirea universală, vei intra în legătură cu 
universul întreg. Atunci vei simţi suferinţele tuturor 
fiinţelor vii. 

x 

Iubeşti o persoană. Dumnezeu vrea să le iubeşti şi pe 
celelalte aşa cum iubeşti acel suflet. Iubirea ta pentru acel 
suflet este eşantionul prin care Dumnezeu Îți arată felul de 
a-i iubi şi pe ceilalţi. 

Dacă băcanul are un singur client, dă faliment. Dacă 
un om iubeşte doar o persoană, este un băcan cu un singur 
client. Dacă iubeşte o sută de persoane, e un băcan cu o 
sută de clienţi. Cu cât persoanele pe care le iubeşti sunt 
mai numeroase, cu atât câştigul tău este mai mare. 


Cu cât numărul persoanelor de care eşti legat e mai 
mare, cu atât conştiinţa ta este mai puţin vulnerabilă şi 
memoria, mai imbatabilă. Reuşita, succesul unui om 
depinde de numărul de suflete de care este legat. Dacă 
iubeşti o persoană, ştiinţa ta se reduce la unu. Dacă iubeşti 
două persoane, ştiinţa ta se reduce la doi. Numărul de 
persoane pe care le iubeşti determină gradul ştiinţei tale. 

În iubirea universală, simţi o bucurie interioară. 
Conştiinţa tuturor fiinţelor formează un tot şi tu conversezi 
cu această conştiinţă globală. 

Marea iubire reprezintă apele mari. Nu sunt 
nămoloase şi nu formează noroi. Apele mici sunt 
mocirloase şi formează noroi. 

Învățătura pe care v-o transmit nu este una a moralei 
obişnuite. 

Este o învăţătură a marii iubiri. Această iubire este 
capabilă să amelioreze sănătatea, să lumineze inteligenţa, 
să lărgească inima, să dea avânt minţii. Indiferent de 
gruparea din care faci parte, de poporul din care provii, 
foloseşte te de această învăţătură. 

Când întâlnesc o fiinţă, nu vreau să cunosc detaliile 
trecutului ei. Nu mă interesează. De ce aş introduce în 
mine ceva negativ? 

Cel care cântă din gură sau la un instrument, în faţa 
publicului sau a unei singure persoane, trebuie să fie iubit. 

Este de ajuns ca un singur suflet să vă iubească, şi 
veţi fi ajutaţi să depăşiţi dificultăţile din viaţa voastră. 
Imaginaţi-vă atunci ce va deveni cel spre care îşi îndreaptă 
iubirea nu unul, ci nenumărate suflete. O astfel de fiinţă 
poate să ajungă foarte bine cântăreţ, muzician, dar şi 
pictor sau savant, tot ce doreşte. 

Atunci ne putem imagina ce înflorire, ce cultură 
superioară va exista pe pământ când va veni iubirea 
tuturor faţă de toţi. 


REZISTENTA 
Maestrul ne ajuta să vedem realitatea şi ne elibera 

astfel de iluziile şi de umbrele vieţii. Astfel ne arăta 


direcţia corectă de urmat. 
x 


x 
x x k 


Iubirea formează aliajele cele mai rezistente. Nu 
există forțe care să poată separa elementele unite de ea. 
Ceea ce oamenii numesc „iubire” nu e iubire, deoarece 
cele două elemente pe care le-a legat acea iubire se 
separă. Acolo unde iubirea creează o legătură, separarea 
nu există. Orice aliaj în care Dumnezeu nu e prezent este 
condamnat să se descompună. Cum veţi recunoaşte iubirea 
divină? Ea creează aliaje rezistente. 

Cineva zice: „Aveam o iubire, dar s-a stins”. Cum ar fi 
posibil ca lampa pe care a aprins-o Dumnezeu să se 
stingă? E cu neputinţă. 

Îl numesc prieten pe cel care îmi este prieten nu 
numai într-o singură viaţă, ci şi din momentul ieşirii mele 
din Dumnezeu şi în restul până la întoarcerea mea în 
Dumnezeu. 

lubirea între suflete care se manifestă astăzi este 
rezultatul unor relaţii care au existat între ele vreme de 
câteva existenţe. Această iubire a fost pregătită de mii de 
ani. Veţi considera, deci, iubirea un act sfânt al vieţii. 

Calitățile iubirii divine sunt  constanţa şi 
inalterabilitatea. Dacă iubirea unei persoane pentru voi se 
modifică, aceasta înseamnă că nu v-a iubit niciodată. 

Când un ins zice că iubirea slăbeşte, aceasta are 
legătură cu dispoziţiile lui trecătoare pe care oamenii le 
numesc în mod greşit „iubire”. Cineva spune: „Cândva 
aveam iubire, dar astăzi sunt bătrân şi am pierdut-o”. Nu, 
nu e iubire. Este doar o grefă trecătoare. Iubirea nu se 
pierde niciodată, dar curentul iubirii care trece printr-o 
fiinţă se poate întrerupe. 

Cel care înţelege legile iubirii este capabil să-şi 
restabilească primele relaţii cu ea şi s-o dobândească din 
nou, în timp ce acela care nu înţelege legile iubirii va 

regreta că a pierdut-o. În realitate, n-a pierdut-o, trebuie 
doar să poată restabili curentul întrerupt. 

Când  studiaţi manifestările iubirii la oameni, 
remarcaţi că acest curent se întrerupe în mod constant. 
Dar este numai o aparenţă, asta implicând doar conştiinţa 
exterioară a fiinţei, nu şi esenţa ei. Există obstacole 
exterioare, nori în conştiinţă care, în aparenţă, întrerup 
iubirea. 

Cu cât domeniul de conştiinţă în care fiinţa urcă va fi 
mai înalt, cu atât iubirea ei va fi mai continuă. Voi face o 
comparaţie. Vă aflaţi într-o cameră şi priviţi pe fereastră. 

În acest timp, trece pe stradă prietenul vostru. Îi 
urmăriţi mişcările şi îl vedeţi până la o anumită distanţă. 
După un moment, iese din raza voastră vizuală, deoarece 
înălţimea la care vă aflaţi nu vă mai permite să-l vedeţi. 
Dacă urcați mai mult, îl veţi vedea tot timpul. Cu cât 
treapta pe care vă plasați este mai înaltă, cu atât iubirea 
voastră va fi mai neîntreruptă. 

Am văzut fiinţe drepte care, după ce au dus o viaţă 
dreaptă, au spus într-o zi: „Nu merită să trăiesc aşa”. De 
ce? Pentru că n-au avut o înţelegere profundă a vieţii. 

O persoană o iubeşte pe alta şi este gata să facă totul 
pentru ea. Dar se întâmplă că ultima lasă mâncarea să se 
ardă pe foc, iar prietenul îi spune un cuvânt jignitor. Atunci 
fiinţele care veniseră să trăiască în ei pleacă. Astfel se 
pierde iubirea, dar e ceva temporar, în aparenţă. 

Dacă sentimentele vă sunt schimbătoare, într-o zi 
veţi suferi din această cauză. 

REALITATEA RELATIVĂ ŞI REALITATEA ABSOLUTĂ 

Omida este materialistă, coconul este idealist, în timp 
ce fluturele este realist. Vorbesc în mod simbolic. 
Imaginaţi-vă o cameră în care trăieşte o persoană. Acea 
cameră este închisă pe toate laturile. Este luminată. 
Persoana prezentă examinează camera. Este o 
materialistă. Altă persoană face o gaură în perete şi 
examinează prin ea ce se află în exterior. E o idealistă. 

Realistul se plimbă însă liber în interiorul şi în exteriorul 
camerei. 

Când afirmăm că material nu înseamnă real, vrem 
pur şi simplu să spunem că lucrurile materiale sunt o 
rezultantă. Rezultatul nu poate să existe decât dacă cel 
puţin două sau trei forţe au contribuit la realizarea lui. 
Când studiem materialul, nu trebuie să-l separăm de divin 
şi de spiritual, deoarece este o manifestare, un rezultat al 
spiritualului. 

Materialul şi spiritualul sunt una. Sunt două curente 
ale vieţii universale. Dacă nu poţi să înţelegi viaţa 
materială, nu poţi să înţelegi nici viaţa spirituală, şi 
viceversa. 

Considerăm real ceea ce vedem, şi avem dreptate. 
Dar la fel de real este şi ceea ce nu vedem. 

Lumea cealaltă şi această lume sunt una şi aceeaşi. 
Această lume este un sector mic, o proiecţie mică a 
celeilalte lumi. 

Lumea îngerilor este mai reală decât a noastră. 

Cum a fost creat universul? Este o întrebare 
deplasată, nepotrivită, pentru că universul există. Zicând 
aceasta, înţeleg lumea reală, deoarece lumea fizică este o 
umbră. În ceea ce priveşte crearea lumii fizice, nu este 
vorba despre creaţie, ci despre manifestare, despre 
exprimare. Lumina care există veşnic se găseşte deasupra 
lumii fizice. Umbra poate să apară, să dispară, să apară din 
nou etc. 

În prezent, trăim într-o lume temporală. O persoană 
care doarme şapte ore visează, de exemplu, că-şi termină 
studiile universitare, că primeşte o diplomă, că este numită 
profesor şi se trezeşte. Cum e posibil ca acea persoană să- 
şi termine studiile şi să devină profesor în şapte ore? In 
vis, asta este considerat real, dar, în realitate, e o iluzie. Pe 
pământ există lucruri iluzorii. Când ne trezim în lumea 
reală, înţelegem că ce este pe pământ e iluzie. Nu cu totul 
iluzoriu, dar mai puţin real. 

Realitatea absolută este felul în care Dumnezeu 


percepe lumea. Realitatea relativă este felul în care 
oamenii cei mai inteligenţi percep lumea. 

LEGEA DREPTĂŢII 

Lumea de acum, în totalitatea ei, este construită pe o 
bază falsă. 

Fiecare popor este o parte din organismul invizibil al 
omenirii. Fiecare popor dezvoltă virtuţi şi capacităţi 
specifice. Fiecare popor este un element al naturii şi, din 
acest motiv, are o misiune de îndeplinit în lume. Fiecare 
popor primeşte energii cosmice specifice, le transformă şi 
le transmite celorlalte popoare. Din acest motiv, fiecare 
popor are locul şi importanţa lui în viaţa ansamblului 
omenirii. Fiecare popor trebuie să creeze o idee folositoare 
pentru omenire. 

Astăzi oamenii cred că sunt singurul factor 
important, că totul depinde de ei. E fals. Există un factor 
divin pe care oamenii îl neglijează. O lege spune: „Orice 
stare trebuie să respecte dreptul divin în lume”. Orice 
popor, orice individ trebuie să respecte dreptatea divină în 
lume. Ea cere respectarea fiecărei fiinţe, protejarea 
drepturilor sale şi crearea de condiţii necesare dezvoltării. 
Nu distruge mica floare! Când citeşti o carte, nu trebuie 
să-i rupi paginile. Toate fiinţele din natură sunt litere pe 
paginile cărţii sale. Nu trebuie să faci să dispară niciuna 
dintre litere, niciunul dintre cuvintele din cartea naturii, 
altfel sensul se va pierde. 

Orice încălcare a dreptății divine provoacă 
consecinţe. Asta este valabil atât în viaţa personală, cât şi 
în cea colectivă. Niciun ministru, niciun om de stat nu 
poate să încalce această lege. Ştiţi care va fi condamnarea 
unui om de stat care a acţionat în mod nedrept? După ce 
va muri, va fi pus într-un bou căruia i se va tăia gâtul. 
Imediat după aceea acest om va intra în alt bou, care va fi 
ucis şi el în acelaşi fel. Apoi va fi în tra într-un iepure care 
va fi omorât. Acest om îşi va aminti toate astea. Şi, când va 
reveni din nou pe pământ ca om, va zice: „Oare te-ai simţit 
vreodată ca un bou cu gâtul tăiat, ca un iepure ucis de un 


1 


glonţ?”. După tot ce a trăit, nu va mai încălca legea 
dreptăţii. 

Există în natură o lege: când un popor ucide 
reprezentanţi ai altui popor, le distruge corpurile şi trebuie 
să le dea altele noi, adică indivizii ucişi trebuie să se nască 
în poporul agresorului. Evreii masacrați de germani se vor 
naşte în Germania şi prin aceasta vor transforma profund 
spiritul poporului german. 

Popoarele trebuie să se pregătească pentru aplicarea 
legilor divine. Avem nevoie de oameni de stat inteligenţi, 
care să aplice în lume legile divine; nu era necesar să fie 
inventate altele. 

Toate popoarele vor deveni mai inteligente, fiindcă 
astăzi legea vine folosind drumul invers. Lumea are nevoie 
de oameni de stat inteligenţi pentru ca multe dintre 
nenorocirile popoarelor să fie evitate. Dar, pentru că asta 
nu s-a întâmplat, Dumnezeu a folosit calea inversă: 
popoarele devin inteligente şi nu vor aştepta până devin 
inteligente guvernele. 

Dacă urmaţi noua învăţătură, veţi găsi modalitatea de 
a vă plăti datoriile. Forţa învăţăturii noi constă în faptul că 
poate să plătească toate datoriile. 

Dacă acceptaţi noua învăţătură, nu va mai rămâne 
datorie neplătită, mă refer la karma. Popoarele europene 
suferă karma lor. Trăiesc strivite sub apăsarea ei. 

Astăzi există tendinţa de unificare a popoarelor. Toate 
popoarele trebuie să se unească. În această unire, trebuie 
să se aibă în vedere binele nu numai al unuia singur, ci şi 
al tuturor popoarelor. Legea spune: în fiecare popor există 
ceva bun. In unire, ce are bun un popor va fi transmis 
celorlalte. Ce au bun englezii, germanii, ruşii etc. va fi 
transmis celorlalte şi va fi creat un nou curent. Crearea 
unei legături între popoare va genera omul nou, va genera 
o nouă natură umană. 

Naționalismul trebuie să ajungă la sfârşitul său. Nu 
trebuie să întreţinem ura între popoare. 

Naționalismul e ceva inutil, lipsit de obiect. Se spune 

„o mare naţiune”. Nu! 

O naţiune vrea să fie mare ca să comande, să li se 
impună celorlalte popoare. Este o idee care face parte din 
vechea cultură. O naţiune nu trebuie să aibă ca scop 
mărirea teritoriului său. Toate popoarele făcând parte din 
acelaşi organism, o naţiune mare va semăna cu un picior 
prea dezvoltat 

În comparaţie cu celălalt, rămas prea scurt. Atunci 
vom avea un corp anormal. Aceasta va provoca fricţiuni, 
dureri, neplăceri. 

Rusia este legătura dintre Orient şi Occident. Este 
intermediară între Europa şi Asia. Aceasta este una dintre 
sarcinile sale. Ceea ce idealizăm la ea este lumina care 
vine de la loja albă. Fiecare popor trebuie să-L slujească pe 
Dumnezeu. Aşa arată noul în lume. 

Acesta este viitorul fiecărui popor. Un popor care nu- 
L va sluji pe Dumnezeu va plăti. Poporul bulgar n-a fost 
trimis ca să lucreze pentru o Bulgarie mare, ci ea să 
împlinească voia lui Dumnezeu, ca să-L slujească pe 
Dumnezeu. N-o să mai fie o Bulgarie mare, o Rusie mare, o 
Germanie mare, o Anglie mare etc. Nu va mai fi o forţă 
mare, ci popoare care îl slujesc pe Dumnezeu, care 
respectă legile divine. Fiecare popor care îl slujeşte pe 
Dumnezeu va avea binecuvântarea Lui, va primi mari 
binefaceri, va fi un popor avansat. 

Ce înseamnă să-L slujeşti pe Dumnezeu? în cazul de 
faţă, înseamnă următoarele: 

— Aplicarea principiilor dreptăţii divine; 

— Nicio folosire a forţei; 

— Cooperarea popoarelor, întrajutorarea; 

— Nicio dominare, doar slujire. 

Nu cantitatea (întinderea teritoriului şi numărul 
locuitorilor) face măreţia unui popor, ci calitatea. Orice 
popor care nu vrea să-L slujească pe Dumnezeu va fi lipsit 
de toate binefacerile, va fi răspândit ca poporul evreu şi va 
dispărea de pe faţa pământului. 

Măreţia unui popor constă în felul în care îl slujeşte 

pe Dumnezeu. Atunci un astfel de popor este puternic şi 
nimic nu-i poate rezista, este învingător întotdeauna şi în 
toate împrejurările. 

Binefacerile divine de care dispune sunt inepuizabile. 

Fiinţele avansate, strămoşii omenirii, care sunt pe 
cale de a cobori pe pământ, vor ajuta popoarele care îl 
slujesc pe Dumnezeu în mod corect, dar popoarele care nu 
vor să-L slujească nu vor primi niciun ajutor. 

Niciun popor nu va domina. Cel ce vrea să fie stăpân 
se înşală. Într-o epocă îndepărtată trăiau animale foarte 
mari. Ce s-a întâmplat cu ele? Dumnezeu le-a exterminat. 
Astfel cei care vor să fie stăpâni vor fi şi ei exterminați şi 
trimişi altundeva. Căci aşa a fost zis: „Cei blânzi vor 
moşteni pământul” (Matei 5, 5 (n.tr.). 

Imaginează-ţi că o sută de persoane îţi datorează 
bani. Îţi vor strica viaţa. E preferabil să nu le ceri nimic, să 
le uiţi. In caz contrar, dacă faci procese împotriva a o sută 
de persoane, unul pe lună, socoteşte numărul de luni în 
care vei fi obligat să discuţi, să te cerţi şi să trăieşti în 
nelinişte. Poate vei reuşi să primeşti înapoi 1.000 de leva, 
dar vei fi cheltuit mult mai mult. O persoană vine să te 
vadă şi-ţi zice -, „N-am bani, nu pot să plătesc”. Pentru că 
n-are, las-o în pace. Turcii spun: „Ce datorezi, nu da. Ce ţi 
se datorează, nu lua”. Aplicând asta la scară mare, 
înseamnă că trebuie să se practice iertarea reciprocă în 
relaţiile dintre popoare. 

Sunt întrebat când se va realiza noul pe pământ. 
Călătorim încet într-o şaretă trasă de boi. Inaintăm mai 
repede într-o şaretă trasă de cai, şi mai repede în 
automobil. Viteza unui avion este şi mai mare. Dar cea mai 
mare este viteza luminii. Întrebaţi când se vor rezolva 
lucrurile? Dacă, bunăoară, călătoriţi în şareta trasă de boi, 
veţi avea nevoie de mult timp. In schimb, dacă veţi călători 
cu viteza luminii, totul se va aranja în foarte scurt timp. 

CHINUL, MUNCA, ÎNDELETNICIREA 

În funcţie de scop, facem deosebire între trei feluri 
de activităţi. În primul rând, avem chinul, care înseamnă 

să munceşti forţat, să cobori. În al doilea rând, munca 
înseamnă să lucrezi pentru un salariu, să ieşi din materia 
densă şi să păşeşti mai sus. În al treilea rând, 
îndeletnicirea este o activitate benevolă, exercitată din 
iubire. Îndeletnicirea înseamnă adevărata cultură. 

Munca este pregătirea pentru cultură. În stadiul de 
muncă, omul acţionează pentru o recompensă, pentru 
propriul interes, pentru bani. 

Pe pământ, activitatea supremă este activitatea din 
iubire. Activitatea al cărei scop este iubirea este 
superioară activităţii obişnuite. Este activitatea în care 
individul se sacrifică pentru ceilalţi, se sacrifică pe sine. 
Hristos a făcut-o. Dar acestea sunt lucruri de un grad înalt, 
ce nu pot fi înţelese în deplinătatea lor. Noul care vine în 
lume este activitatea din iubire. 

Am spus înainte că, în funcţie de impulsul pe care ni-l 
dau, există trei feluri de activităţi: chinul, munca, 
îndeletnicirea. Pentru mai multă claritate, formulez 
aceeaşi idee în felul următor -, activitatea este stimulată 
de trei factori: legea, banii şi iubirea. 

Primul factor este legea. Când lucrezi constrâns de 
lege, nu eşti liber. Când lucrezi pentru bani, ai puţin mai 
multă libertate. Când lucrezi din iubire, ai libertate 
deplină. Până acum, am fost în slujba legii, a banilor. De ce 
n-am putea astăzi să slujim iubirea? 

Eşti mobilizat şi ţi se spune: „Vei lupta pentru patrie 
sau vei face această treabă”. 

O faci fără salariu, pentru nimic, deoarece eşti 
constrâns de lege. 

A doua morală spune: „Vei munci pentru bani”. O 
persoană îţi cere să munceşti, iar tu zici: „Nu muncesc 
gratis”. i se propune un salariu mic şi refuzi. [i se 
propune un salariu dublu, refuzi, dar, când ţi se mai dă 
ceva pe lângă ultima sumă, accepti şi începi să munceşti. 

După regulile legii şi banului, ajungem la a treia: a 
lucra din iubire. Când lucrezi din iubire, primeşti şi în 
acest caz o plată, dar cu totul diferită. Lumea intră, în 

prezent, într-o ordine nouă, cea a iubirii, care este factorul 
cel mai puternic. 

De la stadiul muncii pe bani, omul trebuie să treacă 
la stadiul îndeletnicirii din iubire. Este activitatea 
supremă, drumul ce duce la libertate. 

Două exemple: un muzician merge, din compasiune, 
într-un spital şi cântă în faţa bolnavilor fără să primească 
plată; un pictor îşi expune gratuit tablourile în faţa 
bolnavilor, ca să le ridice moralul. 

Astăzi muncim pentru bani, fără să ne îndeletnicim 
cu ceva din iubire. Aceasta din urmă este marea sarcină 
care îi revine generaţiei viitoare. 

Cel care se chinuieşte muncind să treacă la munca 
remunerată. Cel care munceşte pentru bani să treacă la 
îndeletnicirea din iubire. 

Cea mai mică muncă, cel mai mic serviciu făcut din 
iubire dobândeşte o mare valoare. 

Iubirea trebuie să fie mobilul oricărui lucru. Vă spun 
o poveste mistică. Cu mult timp în urmă, trăia un rege. 
Într-o zi, plimbându-se prin grădinile sale, a cules cireşe şi 
a umplut un coş. A venit atunci un copil şi l-a întrebat: 
„Poţi să-mi vinzi din ele?”. Regele i-a răspuns: „Cireşele nu 
sunt de vânzare”. Atunci copilul l-a întrebat -, „Poţi să-mi 
dai?” Şi regele a răspuns: „Da, pot să-ţi dau”. Copilul era şi 
el inteligent. După ce a primit cireşele, a zis: „Pot să duc 
eu coşul?”. Regele a fost de acord. După o clipă, l-a 
întrebat pe copil: „Pot să te plătesc?”. Copilul a refuzat. 

Când un individ lucrează pentru altul, consumă 
energie divină care nu poate fi plătită, fiind inestimabilă. 
Din acest motiv cel care lucrează nu trebuie să fie plătit. 
Dacă i se dă ceva, să fie o remuneratie prin iubire, nu prin 
salariu. 

Când faci ceva fără iubire, comiţi o crimă. Când iei 
ceva fără iubire, comiţi un furt. Când primeşti ceva fără 
iubire, săvârşeşti un furt. 

Tot ce este făcut cu iubire are un sens. 

În îndeletnicire nu trebuie să existe niciun obiectiv 


material. Atunci vom fi liberi şi independenţi. 

Să fii totalmente dezinteresat este noua morală. 

Munca în care banii joacă un rol nu este divină. Cea 
în care banii nu joacă niciun rol este divină. 

Când te duci la cineva, îi spui: „voi lucra pentru tine 
gratuit”. Îţi termini treaba şi pleci. 

Fiecare popor are nevoie - ca să se transforme, ca să 
suprime închisoarea, spânzurătoarea - de o idee nouă, de o 
cultură nouă. 

In viitor, fiecare va lucra gratuit. 

Până când se va chinui omul trudind? Până în 
momentul în care va începe să lucreze din iubire. Voi 
merge primul la câmp să lucrez cinci ore pe zi gratuit. 

Dacă vom face astfel, vom fi un popor elevat, 
închipuiţi-vă ce ţară ar fi Bulgaria dacă toţi bărbaţii şi 
toate femeile s-ar comporta în acest fel! 

Adevărata muncă este aceea la care ia parte iubirea. 

Oamenii sunt ciudaţi uneori. Când devin religioşi, 
spirituali, îşi părăsesc munca. Nu, tocmai acela este 
momentul în care să începi să lucrezi şi, în plus, gratuit. 

Adevărata morală spune: „Tot ce face omul trebuie să 
fie dictat de iubire”. 

Acolo unde lipseşte iubirea, există crimă, minciună, 
Tău. 

De ce lumea nu este încă una a armoniei? Ne aflăm în 
pragul acestei lumi. Omenirea viitoare va dori un cer nou, 
un pământ nou, o ordine nouă a lucrurilor. În cer, primul 
articol al constituţiei spune: „Vei lucra gratuit”. 

Cât plăteşti pârâul care îţi irigă grădina? Dacă El 
este în stare să te servească gratuit, de ce n-ar fi în stare şi 
omul? 

Această întrebare trebuie să se înţeleagă într-un sens 
mai larg. Nu aştepta să fii plătit pentru munca ta, nu 
aştepta mulţumiri şi recunoştinţă; ar fi ca şi cum ai aştepta 
un salariu. Vei lucra fără să aştepţi nimic în schimb. Când 
ţi se va mulţumi pentru ce-ai făcut, îţi vei primi salariul. 
Dacă nu ţi se va mulţumi, îţi vei primi binecuvântarea în 

viitor. 

Munca ta, fizică sau spirituală, trebuie să fie făcută în 
bună-dispoziţie şi eu iubire. Nu-i este permis discipolului 
să rămână inactiv. 

În ordinea mondială nouă, fructele nu se vor vinde. 
Veţi dărui fructele din iubire şi vi se vor dărui fructe din 
iubire. Orice îndeletnicire al cărei mobil e iubirea este 
plăcută. 

Ce este omenesc aduce suferinţă, ce e divin, bucurie. 
De ce există suferinţe în lume? Pentru că 

* 

omenescul predomină divinul. Dezacordurile decurg 
din ordinea omenească, binefacerile, din ordinea divină. 

Oamenii n-au studiat încă legile divine. Astăzi învaţă 
legi care nu sunt divine. 

Când iubirea e prezentă, cântaţi bine. Când lipseşte, 
sunteţi lipsiţi de inspiraţie. Acolo unde iubirea nu 
acţionează, lucrurile stagnează. 

Dacă vei trece o dată pe undeva fără iubire, vei vedea 
cum se vor comporta oamenii faţă de tine. Dacă vei mai 
trece odată cu iubire, vei vedea diferenţa. Lumea iubirii 
este o lume frumoasă. Legea iubirii este legea libertăţii. 
Doar lucrând din iubire este omul liber. 

* 

Libertatea se câştigă slujindu-l pe Dumnezeu cu 
iubire. Sunteţi deseori în slujba altor ființe care n-au făcut 
nimic pentru voi. Atunci de ce să nu-l slujiţi pe Dumnezeu, 
care a făcut totul pentru voi, care v-a dăruit totul? 

Toţi trebuie să devenim slujitori cu bunăvoință. 
Atunci, din trudă chinuită şi muncă plătită, intrăm în 
îndeletnicire din iubire. Truda chinuită şi munca plătită 
sunt karma, iubirea este dharma. 

Mă întrebaţi în care dintre cele două legi vă aflaţi. 
Sunteţi în dharma. Când oamenii vor trăi în înţelegerea 
nouă, vor fi plătiţi dinainte. 

Când îţi dă un fruct, mărul îţi spune: „Mănâncă-mă şi 
seamănă-mi seminţele”. 


În viaţa nouă moneda de schimb va fi iubirea, nu 
banul. Când iubeşti pe cineva, l-ai plătit deja şi va face 
ceva pentru tine. Astăzi moneda de schimb este banul. Cu 
cât eşti plătit mai mult, cu atât îţi faci treaba mai repede şi 
mai bine, şi viceversa. 

Munca, până şi cea mai neînsemnată, făcută în 
numele iubirii divine, al înţelepciunii şi al adevărului divin, 
dobândeşte o valoare mare. 

Astăzi, indiferent de munca pe care o fac, oamenii se 
aşteaptă să primească ceva. Nu e rău să primeşti ceva 
pentru munca ta, e normal. 

Dar, spunând că trebuie să lucrăm gratuit, vreau să 
exprim ideea următoare: munca ta trebuie să fie făcută în 
acord cu legea iubirii, fără să te gândeşti dacă va fi plătită 
sau nu. Munca ta făcută cu iubire este inestimabilă. 

Un om angajează lucrători cu ziua. Primul cere 500 
de leva, al doilea, 400, al treilea, 300, penultimul, 10 leva, 
ultimul zice: „Nu vreau bani, o să-mi dai ce vei dori”. 
Seara, patronul l-a plătit pe fiecare cu cât a cerut, iar celui 
din urmă lucrător i-a dat de două ori mai mult decât celui 
care ceruse 500 de leva. 

În această primăvară, aţi lucrat la câteva izvoare din 
această grădină. Oamenii din lume ar fi fost miraţi să ştie 
că aţi muncit gratuit şi, în plus, cu atâta zel şi bucurie. Dar 
ei nu ştiu că cei care lucrează din iubire primesc cel mai 
mare salariu: răsplata cea mai mare. Dar o primesc în 
secret, nu se ştie ce vor avea. 

Nu există nimic mai frumos decât să lucrezi pentru 
Dumnezeu. O astfel de activitate nu e un chin, nu eo 
muncă grea. Regimul social actual este unul de muncă 
chinuitoare. Numai când iubeşti slujeşti. Altfel, slugăreşti. 

Dumnezeu n-a creat stăpâni şi slugi, ci oameni care 
trebuie să trăiască precum fraţii. Stăpânii şi slugile sunt 
invenţii omeneşti. Toți oamenii sunt fraţi şi surori şi între 
ei există relaţii libere şi curate. 

Se spune: „Cei puternici îndreaptă lumea”. Dar cum? 
Punându-se în slujba celor slabi. Cei puternici trebuie să-i 

slujească pe cei slabi. Într-o familie, eşti în slujba copilului, 
pentru că e slab. În societatea nouă va fi la fel, cel puternic 
îl va sluji pe cel slab. 

Slujitorii cui trebuie să devenim? Ai iubirii, ai 
înţelepciunii şi ai adevărului. 

Constrângerea, violenţa extremă care stăpâneau 
viaţa politică vor ceda locul colaborării şi slujirii. 

Unii întreabă: „Cum s-ar putea trăi fără bani?”. Noi 
ne-am făcut din ban stăpân şi apoi am zis că viaţa e 
imposibilă fără el. 

În lumea divină, nicio activitate nu e plătită. Acolo 
toată lumea lucrează gratuit. Va veni ziua în care banii nu 
vor mai fi utilizaţi. Dar sunt întrebat: „Cum vor trăi 
oamenii?”. Ca în cer. Dacă veţi merge în cer şi îi veţi 
propune cuiva bani, vă va răspunde: „Aici banii n-au 
valoare”. Va fi fericit să vă dea ceva gratuit. Aşadar, viaţa 
spirituală este exact opusul vieţii pământeşti. Cultura nouă 
este descinderea vieţii spirituale pe pământ. 

Ordinea actuală este o consecinţă a păcatului. Sus, în 
lumea spirituală, există o viaţă cu o ordine ideală. 

Alte fiinţe au încercat deja reformele sociale pe care 
ne propunem să le facem, le împrumutăm de la ele, dar 
credem că noi am creat această ordine socială. Ce se află 
în lumea spirituală este exact ce trebuie aplicat şi pe 
pământ. Moise a văzut sus modelul cortului sfânt şi l-a 
reprodus exact aşa cum îi fusese arătat. 

În prezent, în lume mobilul este banul, deoarece 
iubirea lipseşte. În viitor, va fi altfel. 

După ce a dat un concert, Paganini a întâlnit o fetiţă, 
care i-a spus: „Îmi pare rău că n-am putut să asist la 
concertul tău, dar n-am avut bani să plătesc biletul”. 
Paganini a mers acasă la fetiţă şi a cântat pentru ea, din 
iubire. Alt exemplu. Într-o zi, Paganini a văzut pe stradă un 
cerşetor bătrân care cânta la vioară. Bolul aşezat în faţa 
lui, unde trecătorii ar fi trebuit să pună monedele, era gol. 
Paganini a luat vioara cerşetorului şi a început să cânte. 
Mulţi trecători s-au oprit în jurul lor, iar bolul bătrânului 

cerşetor s-a umplut curând de bani. Asta înseamnă să cânţi 
din iubire. 

Dacă cineva vine la tine şi-ţi cere să lucrezi, să-i spui: 
„Nu lucrez pentru bani, voi lucra gratuit”. 

N-am nevoie de bani, dar, când doresc, pot să dispun 
de ei. Unii îmi vor spune: „Arată-ne unde sunt bani”. Le 
răspund: „Nu. Când veţi începe să-l iubiţi pe Dumnezeu, 
veţi avea cheile tuturor caselor de bani”. 

Unii zic: „Nu se poate trăi fără bani”. Este la fel de 
adevărat ca atunci când zicem că bolnavul nu poate să se 
mişte fără trăsură. Dar cel care e sănătos n-are nevoie de 
trăsură. 

Bolnavul nu poate să trăiască fără bani, dar omul 
sănătos poate. 

Astăzi legea şi banii guvernează lumea, deşi ar trebui 
s-o slujească. 

Câte nopţi albe petrece o mamă care îşi creşte 
copilul? Cât de mult îl îngrijeşte? Sacrifică totul pentru el. 
Cine o plăteşte? Face toate astea pentru bani? Mama este 
slujitoarea iubirii, se sacrifică în numele iubirii. Ea ne dă 
exemplul slujirii gratuite. 

Ordinea divină nu e pe placul tuturor. Există indivizi 
care trebuie să trăiască cu bani, în timp ce alţii vor trăi 
fără. Unii călătoresc într-o şaretă trasă de boi. Cel care se 
deplasează cu avionul va plăti mai mult, dar va ajunge mai 
repede la destinaţie. 

Din punctul meu de vedere, lumea se va redresa când 
oamenii vor înţelege că trebuie să lucreze în mod 
dezinteresat, gratuit, din iubire. In viitor, o astfel de ordine 
va exista, şi acesta va fi lucrul cel mai sfânt din lume. 

PROBLEMA SOCIALĂ 

Oamenii trebuie să studieze legile care le guvernează 
corpul şi să le pună în practică în societate. Atunci în lume 
va domni ordinea. Trebuie să avem în vedere trei lucruri, 
în primul rând, pentru a cunoaşte legile lumii materiale, 
trebuie să studiem legile sistemului digestiv. În al doilea 
rând, pentru a cunoaşte legile lumii spiritului, trebuie să 

studiem legile sistemului respirator. În al treilea rând, ca 
să cunoaştem legile lumii divine, trebuie să studiem legile 
creierului. 

Stomacul are milioane de celule care lucrează în mod 
extrem de precis şi în armonie. Substanţa alimentară, 
chiar cea mai mică, este distribuită în toate locurile 
corpului ca să-l hrănească. Dacă ar trebui să plătim o 
centimă fiecărei celule pentru munca ei, care ar fi suma 
totală? Şi, dacă ar trebui să plătim 1, 10 sau 100 de leva 
fiecăreia, ar putea omul să plătească o astfel de sumă? 
Suntem în stare să plătim pentru munca acestor celule? 
Nu. Ele lucrează gratuit. 

În lumea fizică ar fi la fel când starea divină ar fi 
instaurată pe pământ. 

Toţi oamenii vor lucra la unison ca aceste milioane de 
celule, iar lumea întreagă va trăi în armonie. 

De la sistemul digestiv totul este trimis în sistemul 
respirator. Şi, din acesta, totul este trimis în creier, apoi în 
tot corpul. 

In viitor aceste trei sisteme vor servi ca model pentru 
legile sociale. 

Orice treabă pe care o faceţi trebuie să fie în relaţie 
cu lumea fizică, lumea spiritului şi lumea divină. O muncă, 
oricare, nu trebuie să fie pur fizică, ci în acelaşi timp 
spirituală şi divină. 

ÎMPREUNĂ-LUCRĂTORI CU DUMNEZEU 

La început mama îl slujeşte pe copil şi, după ce el s-a 
făcut mare, trebuie să-şi ajute mama. Când un om vrea să- 
şi are ogorul, aşteaptă ca ogorul să vină la el? Nu, omul se 
duce la ogor. Când un om vrea să ia apă de la izvor, 
aşteaptă să vină izvorul la el? Nu, el se duce la izvor. 

Nu trebuie deci să aşteptăm ca Dumnezeu să facă 
totul, trebuie să lucrăm şi noi. 

Pentru om, singurul mod de a trăi este să-l slujească 
pe Dumnezeu. Vrem să-l slujim pe Dumnezeu, pentru că 
toţi am primit de la el. Am avut, de secole, încrederea lui. 
Ne-a dăruit toate binefacerile sale. Dar, dacă nu vrem să-l 

slujim, unde e noblețea noastră? 

Când zic că trebuie să îndeplinim voia Domnului, 
înţeleg că ni s-a încredinţat postul de casieri ai băncii 
divine ca să-i slujim pe ceilalţi. Pentru că tot ce avem este 
de la Dumnezeu. 

Am venit aici, pe pământ, ca să vedem ce a făcut 
Dumnezeu, ca să intrăm în contact cu el şi să facem ceva 
pentru el. Un verset din Evanghelie spune: „Suntem 
împreună-lucrători cu Dumnezeu” (Corinteni 3, 9 (n.tr.). 
Lucrând pentru Dumnezeu, luaţi parte la munca lui. Atunci 
se realizează tot ce doreşte sufletul omenesc. Dar să nu 
doriţi să realizaţi totul dintr-odată, să nu doriţi ca toate 
florile să se deschidă în acelaşi timp. 

Slujirea lui Dumnezeu - marea cauză primordială - 
este sensul vieţii. Este sarcina voastră, este lucrul cel mai 
mare! Cel care îl slujeşte pe Dumnezeu trebuie să fie cel 
mai bun, cel mai învăţat, cel mai puternic. 

El va fi supus la încercări ca să se vadă dacă e 
pregătit să slujească. 

Omul trebuie să fie interesat de tot ce e viu, de toate 
manifestările divinului. 

În slujirea lui Dumnezeu constă demnitatea fiinţei 
omeneşti. Dumnezeu dăruieşte puteri şi cunoştinţe celor 
care îl iubesc şi sunt gata să facă totul pentru El. Câte 
persoane sunt gata să urce pe rug pentru învăţătura Lui? 

Slujirea lui Dumnezeu nu se face prin constrângerea 
legii, cu forţa, ci de bunăvoie, dezinteresat. Trebuie să-L. 
slujesc pe Dumnezeu nu pentru salariu, nici ca să primesc 
elogii. 

Când Dumnezeu vă încredinţează o lucrare, renunţaţi 
la orice plăcere. După ce veţi termina, vă veţi odihni. 
Cuvintele lui Hristos „a renunţa la tine însuţi” înseamnă că 
trebuie să păstraţi în conştiinţă o singură imagine, a lui 
Dumnezeu. 

Atâta timp cât vă căutaţi propria slavă în lume, veţi 
avea cultura de acum. 

Cel care îşi caută propria slavă va fi sclavul 

condiţiilor. Cel care caută slava lui Dumnezeu va fi liber. 

* 

Ce îi oferă bucurie izvorului? Faptul că toți cei care 
vin la el pot să-şi potolească setea. Nu-l interesează dacă îi 
aduci sau nu elogii. Se bucură când îi bei apa. 

Fiinţa omenească promisese să realizeze ideile 
divine, să îndeplinească voia divină când a ajuns pe 
pământ. Când îşi va ţine promisiunea, va deveni izvor cu 
apă cristalină. Va deveni o floare cu petalele deschise şi un 
copac încărcat de fructe bune şi coapte. 

Cum se va manifesta slujirea? Ceea ce faci fă pentru 
Dumnezeu. 

În asta constă slujirea lui Dumnezeu. Cel care 
slujeşte, cel care se sacrifică, este primul care are de 
câştigat. 

A ne manifesta iubirea înseamnă a-l sluji pe 
Dumnezeu. 

